title: Talpiotin hauta

text: Haudan löysivät vuonna 1980 alueelle asuntoja rakentamassa olleet rakennusmiehet. Israelin muinaismuistovirasto suoritti paikalla tutkimuksen, jota johti arkeologi Amos Kloner. Arkeologeille annettiin kolme päivää aikaa suorittaa kaivauksia ja dokumentoida hauta. Haudan todettiin olevan Jerusalemin toisen temppelin ajalta vuosien 538 eaa. ja 70 jaa. väliltä. Alueelle tyypillisesti hauta kuului keski- tai yläluokkaiselle juutalaiselle perheelle. Samalta alueelta on löydetty noin 900 samanlaista hautaa.


title: Talpiotin hauta

text: Hautaan on ilmeisesti haudattu ihmisiä neljässä sukupolvessa. Yhteensä haudattuja on ollut noin 35. Haudan sisältä löydettiin kolme pääkalloa. ja kymmenen luuarkkua, joihin kuuteen oli kirjoitettu nimiä. Löydön jälkeen luuarkuissa olleet luut haudattiin merkitsemättömiin hautoihin ortodoksijuutalaisten käytäntöjen mukaisesti.


title: Talpiotin hauta

text: BBC esitti Talpiotin haudasta dokumentin ensimmäisenä vuonna 1996 osana makasiiniohjelmaansa "Heart of the Matter". Tuolloin hautaa ensimmäisenä tutkinut arkeologi Amos Kloner sanoi, etteivät väitteet haudan yhteyksistä Jeesukseen olleet arkeologisesti kestäviä.


title: Talpiotin hauta

text: Hautaa esiteltiin "Today Showssa" 26. helmikuuta 2007. Ohjelman mukaan luuarkut oli lähetetty New Yorkiin.


title: Talpiotin hauta

text: James Cameron ja Simcha Jacobovici tuottivat dokumenttiohjelman "Jeesuksen kadonnut hauta" ("The Lost Tomb of Jesus"), joka esitettiin Discovery-kanavalla 4. maaliskuuta 2007. Jacobovici ja Charles R. Pellegrino kirjoittivat aiheesta myös kirjan nimeltä "The Jesus Family Tomb".


title: Talpiotin hauta

text: Jacobovici väittää arkeologien, historioitsijoiden, tilastotieteilijöiden, DNA-tutkijoiden, oikeuslääketieteilijöiden, robttikamerateknikkojen ja epigrafien apuun nojautuen, että hauta olisi sisältänyt Jeesuksen, Jeesuksen äidin Marian ja Magdalan Marian luut yhdessä heidän muutamien muiden sukulaistensa kanssa. James H. Charlesworth Princetonin teologisesta seminaarista avusti Jacobovicia ja sanoi, että "voitaisiin esittää hyvä väite, että kyseessä olisi Jeesuksen suku". Myöhemmin hän on kuitenkin useiden muiden arkeologian ja eksegetiikan asiantuntijoiden tavoin torjunut dokumentissa esitetyt johtopäätökset, ja sanonut, että jatkotutkimukset kuuluvat tieteellisille foorumeille.


title: Get Stoned, Stay Stoned

text: Get Stoned, Stay Stoned on suomalaisen thrash metal -yhtye Stonen vuonna 2007 julkaistu DVD. Se sisältää paljon livemateriaalia ja myös yhtyeen kaikki musiikkivideot ja lisäksi haastatteluja.


title: Jukka Rislakki

text: Jukka Rislakki (s. 23. maaliskuuta 1945 Kuusankoski) on suomalainen toimittaja ja tietokirjailija, joka on julkaissut Suomessa, Yhdysvalloissa, Ukrainassa ja Baltiassa useita lähinnä Suomen lähihistoriaa, Baltian maita ja tiedustelutoimintaa käsitteleviä kirjoja.


title: Jukka Rislakki

text: Jämsänkoskella lapsuus- ja nuoruusvuotensa viettänyt Rislakki valmistui valtiotieteiden maisteriiksi Helsingin yliopistosta ja toimittajaksi Sanomien toimittajakoulusta. Hän oli Suomen sarjakuvaseuran ensimmäinen puheenjohtaja (1972). Rislakki on työskennellyt vuosina 1968–2001 toimittajana Helsingin Sanomien ulkomaantoimituksessa ja sunnuntaitoimituksessa, viimeksi Baltian-kirjeenvaihtajana.


title: Jukka Rislakki

text: Vuoden 2002 alusta Rislakki on asunut Latvian Jurmalassa. Hän työskentelee vapaana toimittajana ja tietokirjailijana ja on naimisissa latvialaisen kirjailijan, entisen Latvian Suomen-suurlähettilään Anna Žīguren kanssa. Vuoden 2008 alusta Rislakilla oli oma, poliittisia pilapiirroksia sisältävä blogi päivälehti Dienan nettisivuilla. Hän kuului myös lehden pääkirjoitussivun piirtäjiin lokakuuhun 2009 asti, jolloin lehden omistaja vaihtui. Rislakin pilapiirrosten näyttely avattiin Jelgavan kaupungin galleriassa syyskuussa 2014. Samanlainen näyttely järjestettiin Helsingissä talvella 2015. Otava julkaisi Rislakin muistelmat 2018.


title: Casper Wrede

text: Casper Wrede (8. helmikuuta 1929 Viipuri – 28. syyskuuta 1998 Helsinki) oli suomalainen teatteri- ja elokuvaohjaaja, joka loi uransa Britanniassa. Wrede tuli tunnetuksi teatteri-, televisio- ja elokuvaohjaajana sekä yhtenä Manchesterin The Royal Exchange Theatren perustajista.


title: Casper Wrede

text: Wrede syntyi Viipurissa kuuluisaan Wrede af Elimän sukuun. Hänen isänsä oli toimitusjohtaja Kenneth Alexander Wrede (1898–1983). Casper Wrede taisteli viisitoistavuotiaana jatkosodassa ja Lapin sodassa. Häneen vaikutti jo nuorena hänen sukulaisensa, Helsingin ruotsalaisen teatterin ohjaaja, myöhemmin apulaisjohtaja ja teatteripedagogi Gerda Wrede. Hänen suosituksestaan Wrede matkusti Englantiin opiskelemaan teatteriohjaajaksi vasta perustettuun Old Vic Schooliin, jossa opettajina olivat muun muassa Glen Byam Shaw, George Devine ja Michel St Denis. Hän meni naimisiin koulun lupaavan englantilaisen näyttelijän Dilys Hamletin kanssa. Myöhemmin Wrede tapasi ohjaaja Michael Elliottin, josta tuli hänen pitkäaikainen yhteistyökumppaninsa.


title: Casper Wrede

text: Wrede ja Elliott tuottivat television alkuvaiheessa 1950-luvun puolessa välissä BBC:lle teatterin klassikoita, kuten "Kahdestoista yö", Anton Tšehovin "Vanja-eno", Euripideen "Troijan naiset" ja Ibsenin Merenneito. Wrede ohjasi televisiota varten useita kuuluisia näyttelijöitä, muun muassa Ronald Harwoodia. Hän teki myös muun muassa Ibsenin vanhuudesta ja Sibeliuksesta kertovat televisiodokumentit.


title: Casper Wrede

text: Vuonna 1959 Wrede perusti teatteriseurueen, josta tuli 1976 hänen kollegoidensa Michael Elliottin, James Maxwellin ja Braham Murrayn kanssa Manchesterin puuvillapörssin rakennukseen sijoitettu maailmankuulu The Royal Exchange Theatre, jossa Wrede ohjasi yli 20 teatteriproduktiota.


title: Casper Wrede

text: Wrede ohjasi muun muassa elokuvat "Sotamies Potter" (1962) ja "Ivan Denisovitshin päivä" (1970), joissa kummassakin pääosaa näytteli Tom Courtenay. Edellinen on tarina sotilaasta, joka väittää nähneensä Jumalan kesken taistelun. Väite saa sotilaan esimiehet epäilemään miehen järkeä. Jälkimmäinen on Aleksandr Solženitsynin romaaniin pohjautuva elokuva eräästä Stalinin vankileiristä ja siellä olevan vangin normaalista päivästä. Elokuvan vastaanottoa Suomessa on pidetty esimerkkinä suomettumisesta. Se määrättiin esityskieltoon 1970-luvulla, koska se käsitteli Neuvostoliiton Gulag-vankileiriä, eikä elokuvaa voitu vielä vuonna 1994 edelleenkään esittää kaupallisissa esityksissä. Vuoden 2001 alusta alkaen kaikkien elokuvien esittäminen aikuisille on ollut sallittua, kunhan elokuvasta on ilmoitettu Valtion elokuvatarkastamolle eikä elokuvan esittämistä ole kielletty rikoslaissa.


title: Casper Wrede

text:
Wreden viimeiseksi elokuvaksi jäi "Viimeiset sekunnit" (, 1975), joka oli Norjassa kuvattu trilleri lentokonekaappareista. Elokuvan pääosissa esiintyivät Sean Connery ja Ian McShane.
Wreden avioliitto Dilys Hamletin kanssa päättyi vuonna 1976. Hän meni naimisiin lapsuudenystävänsä Karin Bangin kanssa 1982 ja asui elämänsä loppuajan Suomessa.


title: Casper Wrede

text: Klas Fransberg ohjasi loppuvuodesta 2008 kuvatun televisiodokumentin "Casper och den förbjudna filmen". Elokuvassa seurattiin Wreden jalanjälkiä, tavattiin hänen työkavereita ja yritettiin selvittää, miksi "Ivan Denisovitshin päivä" kiellettiin Suomessa. Ensi-ilta oli toukokuussa 2009.


title: Fort Yellowstone

text: Fort Yellowstone on Yellowstonen kansallispuistossa sijaitseva entinen Yhdysvaltain armeijan tukikohta ja nykyinen puiston hallinnollinen keskus. Se sijaitsee puiston Wyomingin puoleisella alueella.


title: Fort Yellowstone

text: Yellowstone, maailman ensimmäinen ja vanhin kansallispuisto, perustettiin 1. maaliskuuta vuonna 1872. Aluksi kongressi ei myöntänyt puistolle tukia, eikä palkannut henkilökuntaa. Tämä johti nopeasti siihen, että Yellowstonen alueella alkoi esiintyä salametsästystä ja vandalismia, jota puiston pieni määrä vapaaehtoista henkilökuntaa ei kyennyt torjumaan. Vuonna 1886 Yhdysvaltain armeija saapui Yellowstoneen rauhoittamaan tilanteen ja valvomaan siitä eteenpäin puistoa, ja he rakensivat itselleen Camp Sheridaniksi kutsutun leirin. Seuraavan 22 vuoden aikana Camp Sheridanista kehittyi nykyinen Fort Yellowstone. Vuonna 1918 armeija siirsi puiston vastamuodostetun National Park Servicen harteille. NPS jatkoi Fort Yellowstonen käyttöä ja teki siitä puiston hallinnollisen keskuksen, puiston päämajan.


title: Fort Yellowstone

text: Armeijan suorittama tarkka valvonta ja suuri henkilötyövoima puistossa johti siihen, että kyettiin viimein pysäyttämään vandaalit ja suojaamaan puistoa nyt aivan uudelle tavalla. National Park Service jatkoi pitkälti samolla linjolla kuin armeija; NPS jopa omaksui säännöksensä armeijalta. Luonnonsuojelijoiden mukaan Fort Yellowstone auttoi määrittämään, kuinka muitakin kansallispuistoja tulisi hallinnoida ja auttoi säästämään ne Yellowstonea kohdanneelta vandalismilta.


title: Niilo Hämäläinen

text: Niilo Eemil Hämäläinen (7. heinäkuuta 1922 Viitasaari – 21. lokakuuta 2001 Helsinki) oli suomalainen ammattiyhdistysjohtaja, joka toimi SAK:n puheenjohtajana vuosina 1966–1974.


title: Niilo Hämäläinen

text: Hämäläinen aloitti työuransa metsätyömiehenä. Sodan jälkeen hän oli ensin SDP:n kenttätehtävissä 1947–1948 ja palkattiin sitten Suomen Maaseututyöväen Liiton toimitsijaksi 1949. Tästä alkoi Hämäläisen ura ay-liikkeessä.


title: Niilo Hämäläinen

text: Vuosina 1954–1959 Hämäläinen toimi Liiketyöntekijäin Liiton Keski-Suomen piiriasiamiehenä, ja elokuussa 1959 hänestä tuli Suomen Maaseututyöväen Liiton puheenjohtaja. Hämäläinen kohosi myös SAK:n johtoelimiin, kun hänet valittiin vuonna 1961 SAK:n työvaliokuntaan.


title: Niilo Hämäläinen

text: Vuonna 1966 Niilo Hämäläisestä tuli SAK:n puheenjohtaja. Hän alkoi heti työskennellä SAK:laisen ammattiyhdistysliikkeen eheyttämisen puolesta ja tämä toteutuikin kesäkuussa 1969. 1960-luvun lopulla Hämäläisellä oli myös keskeinen asema tulopolitiikan rakentajana ja hän oli tekemässä useita tärkeitä tulopoliittisia sopimuksia STK:n puheenjohtajan Päiviö Hetemäen kanssa.


title: Niilo Hämäläinen

text: Niilo Hämäläisen puheenjohtajakausi SAK:ssa päättyi 1974. Tämän jälkeen hän oli Kulutusosuuskuntien Keskusliiton toimitusjohtajana vuosina 1975–1985 ja SDP:n kansanedustajana 1979–1983. Eläkkeelle hän jäi maaliskuussa 1986.


title: Niilo Hämäläinen

text: Niilo Hämäläisen muistomerkki on Viitasaarella Porthanin puistossa. Veikko Hirvimäen suunnittelema "Avainkysymys" julkistettiin 17. kesäkuuta 2008. Teos koostuu kivisestä kiekosta, kivipaadesta sekä sinisestä sekä punaisesta valosta.


title: Smokie

text: Smokie (alun perin "Smokey") on englantilainen rockyhtye, joka sai alkunsa Yorkshiren Bradfordissa ja nousi maineeseen 1970-luvulla. Yhtyeen tunnetuin hitti ”Living Next Door to Alice” nousi viidenneksi Brittien singlelistalla joulukuussa 1976 ja pysyi siellä 11 viikkoa. Yhdysvalloissa se nousi maaliskuussa 1977 Billboard Hot 100 -listan sijalle 25. Englannissa yhtyeen ensimmäinen ja tilastoissa korkeimmalle (sijalle 3) noussut single oli ”If You Think How to Love Me” kesällä 1975.


title: Smokie

text: Smokie tuli tunnetuksi glam rock -yhtyeenä, jonka musiikkiin yhdistetään tunnepitoiset rock-soundit, romanttiset sanoitukset ja kevyt huumori.


title: Smokie

text: Smokie perustettiin vuonna 1965 Bradfordin St. Bede’s -oppikoulussa nimellä Essence. Tuolloin yhtyeeseen kuuluivat 17-vuotiaat laulaja Chris Norman, basisti-laulaja Terry Uttley, kitaristi Alan Silson ja 13-vuotiaana mukaan päässyt rumpali Ron Kelly. Essence kierteli lähinnä paikallisissa pubeissa ja yökerhoissa. Yhtyeen suurimpia vaikutteita oli Englannissa 1960-luvun puolivälissä asunut kitaristi Jimi Hendrix.


title: Smokie

text: Vuonna 1968 yhtye löysi managerikseen Mark Jordanin, ja yhtyeestä tuli The Elizabethans. Jo täysin ammattimainen yhtye alkoi ansaita jo kunnon esiintymispalkkioita. Kiertue-elämä ei kuitenkaan sopinut Ron Kellylle, joka jätti yhtyeen syksyllä 1968 keskittyäkseen opiskeluun. Tämän jälkeen yhtye joutui esiintymään lähes joka keikalla eri rumpalin kanssa. Joulukuussa yhtye pääsi esiintymään television viihdeohjelmassa "Calendar", ja seuraavana syksynä yhtye esitti kaksi kappaletta BBC:n "High Jinx" -ohjelmassa. Tämän myötä yhtye pääsi levyttämään ensimmäistä demoaan. Vuonna 1970 levy-yhtiö RCA ilmaisi kiinnostuksensa yhtyeestä, jonka nimeä suositteli muutettavaksi muotoon Kindness. Ensimmäinen single oli tupla-A, ”Light Of Love” / ”Lindy Lou”, jonka julkaisu myöhästyi lakon takia parilla kuukaudella. Sitä myytiin 300 kappaletta, ja sitä seurasi toinen single, "Oh Julie" / "I Love You Carolina".


title: Smokie

text: Vuoden 1970 lopulla yhtye vaihtoi managerikseen Dave Eagerin. Hän sai sopimuksen levy-yhtiö Deccan kanssa, joka julkaisi heidän seuraavan singlensä, "Let The Good Times Roll" / "Oh Yeah!" (1972). Vuonna 1971 laulusolisti Norman kärsi vakavasta infektiosta, joka muutti hänen ääneensä pysyvästi karheammaksi.


title: Smokie

text: Näihin aikoihin yhtye pääsi esiintymään Herman's Hermits -yhtyeen laulusolistin Peter Noonen kanssa, jonka avulla yhtye nauhoitti seuraavan singlensä ”Make It Better” / ”Lonely Long Lady”. Kesken kiertueen yhtye vaihtoi taas kerran manageriaan, tällä kertaa Bill Hurleyyn. Hänen avullaan yhtye löysi vakituiseksi rumpalikseen Pete Spencerin. Hurley esitteli yhtyeen säveltäjäkaksikko Nicky Chinnille ja Mike Chapmanille, jotka kirjoittivat lauluja monille glam rock -yhtyeille. Hurley ja ”Chinnichap”-kaksikko aloittivat tiiviin yhteistyön, ja jälleen kerran nimi muutettiin nyt muotoon Smokey. Helmikuussa 1975 julkaistiin albumi "Pass It Around", ja huhtikuussa yhtye pääsi lämmittelijäksi Pilot-yhtyeen kiertueelle.


title: Smokie

text: Albumi "Changing All Time" julkaistiin syyskuussa 1975. Levyn soundi oli huomattavasti pehmeämpi kuin debyyttilevyn, ja levy myi edeltäjäänsä paremmin. Albumia voidaan pitää yhtyeen läpimurtona, sillä sen single ”If You Think You Know How to Love Me” nousi isoksi hitiksi Euroopassa. Suosio konkretisoitui brittilistan kolmostilana. Seuraavaksi ilmestyi single ”Don't Play Your Rock'n'Roll to Me”.


title: Smokie

text: Näihin aikoihin yhdysvaltalainen soul-legenda Smokey Robinson nosti kanteen yhtyeen nimestä, ja yhtye joutui muuttamaan nimen lopulliseen muotoonsa Smokie. Yhtyeen kolmas levy tuotettiin osaksi Yhdysvalloissa, jonne Nicky Chinn oli muuttanut. "Midnight Café" jatkoi edellisen albumin musiikillista linjaa, ja Smokiesta tuli popmusiikin uusi ilmiö.


title: Smokie

text: Seuraavina vuosina Smokie julkaisi useita hittisinglejä kuten ”Something's Been Making Me Blue”, ”Wild Wild Angels” ja ”I’ll Meet You at Midnight”, jotka oli suunnattu aiempaa nuoremmille kuulijoille. Kun single ”Living Next Door To Alice” ilmestyi marraskuussa 1976, siitä tuli nopeasti yhtyeen uran suurin hitti. Sitä seurasi ”Lay Back in the Arms of Someone”, ja Smokiesta tuli eurooppalainen ilmiö miljoonaluokan levymyynteineen ja loppuunmyytyine konsertteineen. Suomessa Kari Tapio levytti Juha Vainion suomentaman ”Living Next Door To Alice” -laulun nimellä ”Viisitoista kesää”.


title: Smokie

text: Smokien suosio alkoi hiipua, mutta yhtye teki vuonna 1995 yllätyspaluun singlelistoille duetollaan Roy Chubby Brownin kanssa. Alkuperäinen laulaja Chris Norman oli lähtenyt yhtyeestä 1980-luvulla. Hänen seuraajansa Alan Barton puolestaan menehtyi maaliskuussa 1995, kun yhtyeen keikkabussi suistui tieltä raekuurossa Saksan Kölnissä.


title: Smokie

text: Smokie jatkaa toimintaansa ja on julkaissut uutta materiaalia vielä viime vuosina. Ainoa jäljellä oleva alkuperäinen jäsen on basisti-laulaja Terry Uttley.


title: The Rubettes

text: The Rubettes oli vuonna 1973 perustettu englantilainen popyhtye, joka yhdisteli musiikissaan glam rockia ja menneiden aikojen rock and rollia. Yhtyeen tausta on sikäli erikoinen, että se on alun perin Polydor-yhtiön Wayne Bickertonin lähinnä studiomuusikoista kokoama ryhmä. Bickerton kutsui vuonna 1973 joukon brittimuusikoita levyttämään 1950-luvun popin tyylisiä lauluja ja tästä syntyi The Rubettes.


title: The Rubettes

text: The Rubettesin ensimmäinen menestyssingle oli "Sugar Baby Love" (1974). Yhtye oli suosittu 1970-luvun puolivälissä, mutta se hajosi vuosikymmenen lopussa. Vuonna 1994 "Sugar Baby Love" kuultiin elokuvassa "Tahdon naimisiin" ("Muriel's Wedding"). Japanilaisen Yoko Ishidan coverversiota laulusta on käytetty suositun animesarjan tunnussävelenä. Markku Aro on levyttänyt kappaleen suomeksi nimellä "Oma kultasein".


title: The Rubettes

text: The Rubettes on tehnyt comebackeja vielä hajoamisensa jälkeen. Sen alkuperäiset jäsenet olivat Alan Williams (s. 1948), Tony Thorpe (s. 1947), Bill Hurd (s. 1948), Mick Clarke (s. 1946), Peter Arnesen, ja John Richardson (s. 1947).


title: Tutuki

text: Tutuki on polynesialaisen Te Vaka -yhtyeen vuonna 2004 julkaisema etnisen musiikin albumi. Se on yhtyeen neljäs. Sitä edelsi "Nukukehe" (2002) ja seurasi "Olatia" (2007).


title: Tutuki

text: Te Vaka esiintyi toukokuussa 2002 AIDS-konferenssillä Fidžillä. Levy onkin omistettu AIDSin parissa töitä tekeville ihmisille. Ainoa kappale, jonka sanoitukset suoranaisesti käsittelevät AID:ia, on "Tauale Mataku".


title: Tutuki

text: Vaikka Te Vaka suosii levyillään tokelaun kieltä, "Tutukilla" kuullaan lisäksi englantia kappaleilla "Tauale Mataku" ja "Tamahana". Näistä jälkimmäinen on kirjoitettu elokuvaa "The Legend of Johnny Lingo" varten.


title: Tutuki

text: "Tutukille" myönnettiin vuonna 2004 Tyynenmeren parhaan musiikkialbumin palkinto.


title: Kaunissaari

text: Kaunissaari voi tarkoittaa seuraavia:


title: The Best Damn Thing

text: The Best Damn Thing on kanadalaisen pop-punklaulaja Avril Lavignen kolmas studioalbumi. Se ilmestyi 17. huhtikuuta 2007. "The Best Damn thing" pääsi listaykköseksi Billboard 200 -listalla.


title: The Best Damn Thing

text: Albumin on sanottu olevan vähemmän ”lempeä” kuin Lavignen edelliset julkaisut. Suomeksi "The Best Damn Thing" kääntyy vapaasti ”Paras hiton juttu”. Sum 41:n solisti ja Lavignen tuolloinen aviomies Deryck Whibley on tuottanut albumille kaksi kappaletta. Whibley myös soittaa kitaraa levyllä. Levyn takaa löytyy toki muitakin suuruuksia kuten Travis Barker, joka soittaa levyllä rumpuja. DVD-version kannen väri on vaaleanpunainen ja normaalin valkoinen."I Will Be" on tuottaja Max Martinin kanssa tehty kappale, joka löytyy albumin Pohjois-Amerikan, Taiwanin ja Japanin "Limited editions" versioilta. Kappale oli myös "iTunes"in "Pre-order" Bonus kappale vuonna 2007. Leona Lewis lauloi samana vuonna coverin kyseisestä kappaleesta omalle debyytilleen "Spirit".


title: The Best Damn Thing

text: "Alone" on myöskin Max Martinin kanssa kirjoitettua materiaalia. Kappale löytyy albumin "Japanese Edition bonus tracks" - versiolta. Mukana myös "Girlfriend"in musiikkivideo.


title: The Best Damn Thing

text: "Adia" (liveversio) on Pierre Marchandin ja Sarah McLachlanin käsialaa. Löytyy "Japanese Tour Edition bonus tracks"iltä.


title: The Best Damn Thing

text:
"The Best Damn Thing Deluxe Edition (DVD)"
"The Making of The Best Damn Thing"- dokumentti ja mukana myös faneja varten koottu valokuva galleria.


title: The Best Damn Thing

text:
"The Best Damn Thing Limited Edition (DVD)"
1. "Everything Back But You" (Live at the Orange Lounge)
2. "Girlfriend" (Live at the Orange Lounge)
3. "Hot" (Live at the Orange Lounge)
4. "When You're Gone" (Live at the Orange Lounge)
5. "Girlfriend" (Music Video)
6. "When You're Gone" (Music Video)
7. "Hot" (Music Video)
8. "The Best Damn Thing" (Music Video)


title: The Best Damn Thing

text:
"Limited Edition bonus tracks" , "Taiwanese Limited Edition bonus tracks" & "Japan Limited Edition bonus tracks"
13. "Alone"
14. "I Will Be"
15. "I Can Do Better" (Acoustic Version)
16. "Girlfriend" (The Submarines' Time Warp '66 mix)
17. "Girlfriend" (Dr. Luke Remix featuring Lil Mama)


title: The Best Damn Thing

text:
"The Best Damn Thing Japanese Tour Edition (DVD)"
1. "Girlfriend" (Music Video)
2. "Girlfriend" (Dr. Luke Remix featuring Lil Mama) (Music Video)
3. "When You're Gone" (Music Video)
4. "Hot" (Music Video)
5. "The Best Damn Thing" (Music Video)
6. "Making of The Best Damn Thing"
7. "Making of Girlfriend"
Albumilta on ilmestynyt yhteensä neljä musiikkivideota. Ensimmäinen musiikkivideo oli Avrilin hittikappale ”Girlfriend”. Toinen musiikkivideo on ”When You're Gone”, kolmas ”Hot” ja uusin ”The Best Damn Thing”.


title: Date Movie

text: Date Movie on vuonna 2006 ensi-iltansa saanut komediaelokuva, joka parodioi tyypillisiä rakkauskomedioita. Kaksi käsikirjoittajista on samoja kuin "Scary Moviessa".


title: Date Movie

text:
Date Moviessa esiintyvät pääosissa muun muassa Alyson Hannigan, Adam Campbell ja Sophie Monk.
Elokuvassa keskeisessä roolissa on huomattavan ylipainoinen Julia Jones. Hän on kreikkalais-intialais-japanilais-juutalainen tyttö, joka toimii työkseen kreikkalaisen baarin tarjoilijana.


title: Date Movie

text: Julia Jones uskoo, ettei pääse koskaan naimisiin, ja lähtee masentuneena kääpiökasvuisen treffitohtori Hitchin pakeille. Jonesin ulkonäköä muutetaan, ja tyttö osallistuu tosi-TV-sarja "Extreme Bachelor: Desperate Editioniin". Hän rakastuu oitis Grant Fockyerdoder -nimiseen nuorukaiseen, josta Julian vanhemmat Linda ja Frank eivät kuitenkaan ole aluksi täysin vakuuttuneita. Äiti esimerkiksi yrittää saada Grantia antamaan spermanäytteensä, jotta voi tietää, onko tästä tekemään hänelle lapsenlapsia. Vierailun lopussa Grant onnistuu pudottamaan hyllyltä vaasin, jossa säilytetään Frankin äidin jäännöksiä. Luuranko tulee esiin, ja Jonesin perheen Jinxers-kissa nuolee sitä.


title: Date Movie

text: Julia ja Grant aikovat katastrofaalisesta tapaamisesta huolimatta mennä naimisiin. Grant valitsee bestmanikseen "parhaan ystävänsä" Andyn, joka kuitenkin aiheuttaa ongelmia Julialle. Hän järkyttyy kuultuaan, että Grant ja Andy olivat olleet kihloissa vielä kolme viikkoa sitten. Andy esitetään korostetun seksikkäänä ja käytökseltään pornahtavana, ja jopa treffitohtori Hitch epäilee, ettei Julia voi mitenkään kilpailla Andyn rinnalla.


title: Date Movie

text: Hääpäivän aamuna Julian poskelle ilmestyy suuri finni. Hän myöhästyy häistään ainakin tunnin, ja viimein saavuttuaan hän kohtaa keskenään intohimoisesti suutelevat Grantin ja Andyn. Julia masentuu täysin, ja isä-Frank yrittää naittaa hänet Nicky-nimiselle epäsiistinä ja "homssuisena" esitetylle miehelle, joka hänkin on kreikkalais-intialais-japanilais-juutalainen. Puolen vuoden kuluttua Julia kuitenkin kohtaa jälleen Grantin, ja pari saa toisensa. He menevät häämatkalle Kongin saarelle, jossa kuvataan vielä joukko karvaisia "Iso Perse" -juomaa nauttivia karvaisia apinoita sekä Carmen Electra. Elokuvan kuluessa tehdään Scary Movie -sarjan tavoin pilaa lisäksi Michael Jacksonista. Elokuvassa esitetään myös Grantin persoonalliset vanhemmat: brasilialaista capoeira-sotatanssia harjoitteleva Bernie ja teini-ikäisten impotenssiin erikoistunut seksiterapeutti Roz. Myös Rozin käytöstä kuvataan seksuaalisesti rohkeaksi: ensikohtaamisen aikana hän hieroo Julia Jonesin päätä rintojensa väliin, ja Julian äidille hän opettaa tuntemiaan seksileikkejä.


title: Date Movie

text: Seksuaalista ja osin härskiä huumoria sisältävän Date Movien ikärajaksi on säädetty Suomessa K-15.


title: Thank God It’s Monday

text: Thank God It's Monday on vuonna 1988 julkaistu suomalaisen thrash metal -yhtye Airdashin esikoisalbumi.


title: Thank God It’s Monday

text: Albumi ylsi Suomen virallisen listan sijalle 8, ja pysyi listalla yhteensä 7 viikkoa.


title: Boris Jefimov

text: Boris Jefimovitš Jefimov (, 28. syyskuuta 1899 Kiova, Ukraina – 1. lokakuuta 2008 Moskova) oli neuvostoliittolainen taiteilija. Hän tuli tunnetuksi poliittisista karikatyyreistään, jotka hän teki toisen maailmansodan aikana, ja sitä ennen Adolf Hitleristä ja muista natseista. Hänen vanhempi veljensä oli lehtimies Mihail Koltsov.


title: Boris Jefimov

text: Jefimov oli alun perin sukunimeltään Fridljand ("Friedland", ). Hän syntyi toiseksi pojaksi juutalaiseen perheeseen, joka pian tämän jälkeen muutti Białystokiin. Paluu Kiovaan oli edessä ensimmäisen maailmansodan aikana. Hän aloitteli lain opiskelua ja julkaisi ensimmäisen poliittisen karikatyyrinsä vuonna 1919.


title: Boris Jefimov

text: Jefimov työskenteli vuosina 1920–1921 Agitpropin hyväksi ja sai sen jälkeen töitä poliittisten sarjakuvien piirtäjänä Moskovassa. Jefimovin vuonna 1924 julkaisema kirja "Polititšeskije Karikatury" sisälsi esipuheen Lev Trotskilta. Jefimov oli seuraamassa Nürnbergin oikeudenkäyntejä ja työskenteli "Pravdalle" 1980-luvulle saakka. Hän oli aikanaan Josif Stalinin suosiossa ja sai muun muassa kaksi Stalin-palkintoa.


title: Boris Jefimov

text: Jefimov julkaisi omaelämäkertateoksen "Moi Vek". Hän kuoli 109-vuotiaana 1. lokakuuta 2008, ja häntä oli haastateltu televisiossa vielä vuonna 2005.


title: Karl-Heinz Riedle

text: Karl-Heinz Riedle (s. 16. syyskuuta 1965, Weiler im Allgäu) on saksalainen jalkapalloilija, pelipaikaltaan hyökkääjä. Hän voitti maailmanmestaruuden vuonna 1990.


title: Karl-Heinz Riedle

text: Riedle edusti urallaan seuratasolla kotimaassaan Augsburgia, Blau-Weiß Berliniä, Werder Bremeniä ja Borussia Dortmundia, Italiassa Laziota sekä Englannissa Liverpoolia ja Fulhamia. Hän saavutti Werder Bremenin riveissä yhden Saksan mestaruuden sekä Borussia Dortmundin riveissä kaksi Saksan mestaruutta ja Mestarien liigan voiton.


title: Karl-Heinz Riedle

text: Saksan maajoukkueessa Riedle pelasi 42 ottelua ja teki niissä 16 maalia. Hän edusti Saksaa MM-kisoissa vuosina 1990 ja 1994 sekä EM-kisoissa vuonna 1992. Riedle saavutti Saksan riveissä maailmanmestaruuden vuonna 1990 pelattuaan lopputurnauksessa neljä ottelua, muun muassa välierässä Englantia vastaan tultuaan vaihdosta kentälle 38. minuutilla. Hän oli myös voittamassa olympiapronssia Saksan joukkueessa vuoden 1988 kesäolympialaisissa.


title: Leila Denmark

text: Leila Alice Denmark (syntyjään Leila Alice Daughtry, 1. helmikuuta 1898 Portal, Bulloch County, Georgia – 1. huhtikuuta 2012 Athens, Georgia) oli yhdysvaltalainen lastenlääkäri.


title: Leila Denmark

text: Georgiassa syntynyt Denmark oli 1920–1930-luvuilla mukana kehittämässä rokotetta hinkuyskää vastaan. Hän julkaisi kirjan "Every Child Should Have A Chance" (1971).


title: Leila Denmark

text: Denmark vetäytyi eläkkeelle 103-vuotiaana. Denmark puhui ensimmäisten joukossa passiivisen tupakoinnin haitoista lapsille. Hän vältti sokerin syömistä. Hän piti maidon juomista epäterveellisenä ja suositeltavana juomana pelkästään vettä. Denmark piti suositeltavana syödä hedelmiä hedelmämehujen juomisen sijasta.


title: Leila Denmark

text: Denmark asui 106-vuotiaaksi Alpharettassa Georgiassa, mutta muutti sitten tyttärensä luokse Athensiin Georgiaan. Hän saavutti lisäjulkisuutta harvinaisen korkean ikänsä johdosta – hän vietti 113-vuotispäiväänsä helmikuussa 2011.


title: Leila Denmark

text: Denmark kuoli Athensissa 114-vuotiaana huhtikuussa 2012.


title: Hugues Cuénod

text: Hugues-Adhémar Cuénod (26. kesäkuuta 1902 – 3. joulukuuta 2010) oli sveitsiläinen tenorilaulaja.


title: Hugues Cuénod

text: Cuénod opiskeli Lausannessa, Genevessä, Baselissa ja Wienissä. Hän debytoi Pariisissa 1928 ja esiintyi seuraavana vuonna myös Yhdysvalloissa. Hän lauloi vuosina 1930–1933 Genevessä ja tämän jälkeen vuosina 1934–1937 Pariisissa. Vuosina 1937–1939 hän teki kiertueen Pohjois-Amerikassa.


title: Hugues Cuénod

text: Cuénod opetti vuosina 1940–1946 Geneven konservatoriossa ja on sittemmin esiintynyt muun muassa La Scalassa (Milano), Glyndebournessa (Englanti) sekä Covent Gardenissa (Lontoo). Tenorin repertuaari ulottuu muun muassa Guillaume de Machautista, Johann Sebastian Bachista ja Louis Couperinista Wolfgang Amadeus Mozartiin ja Igor Stravinskiin. Hän tunsi henkilökohtaisesti Nadia Boulangerin, Arthur Honeggerin, Georges Auric'n, Albert Rousselin ja Francis Poulencin.


title: Hugues Cuénod

text: Cuénod oli avoimesti homoseksuaali ja rekisteröi parisuhteensa tammikuussa 2007 elämänkumppaninsa Alfred Augustinin kanssa. Hän vietti saman vuoden kesäkuussa 105-vuotispäiväänsä. Cuénod kuoli 108-vuotiaana joulukuussa 2010.


title: Kaunissaari (Pyhtää)

text: Kaunissaari () on Pyhtään ulkosaaristossa sijaitseva suosittu retkikohde. Saaren rannat ovat pääosin hiekkarantoja ja kasvusto on mäntyvaltainen. Kaunissaari on noin 14 kilometrin päässä Pyhtään Siltakylästä ja noin 17 kilometrin päässä Kotkasta. Samannimisiä saaria on Suomessa useita.


title: Kaunissaari (Pyhtää)

text: Varhaisimmat merkinnät Kaunissaaren asutuksesta ovat 1560-luvulta. Silloin saari kuului kirkolle. Saaressa oli kolme kalastustilaa, jotka autioituivat 1500-luvun lopulla.


title: Kaunissaari (Pyhtää)

text: Seuraavan kerran Kaunissaaressa oli asutusta vuodesta 1613 vuoteen 1617. Vuonna 1642 Kaunissaareen muutti perhe Virolahdelta, ja tästä lähtien saaressa on ollut jatkuvasti asutusta. Vain katovuosien ja sotien takia Kaunissaari on ollut hetkellisesti autiona.


title: Kaunissaari (Pyhtää)

text: Kaunissaaren asukasluku kasvoi nopeasti 1900-luvun alusta lähtien 1940-luvun lopulle asti. Ennen toista maailmansotaa Kaunissaaressa oli noin 150 asukasta ja vuonna 1950 heitä oli 241. 1960-luvulla väestö vähentyi nopeasti – vuonna 1970 asukkaita oli vain 37. Nykyään ympärivuotisia asukkaita on 5–10.


title: Kaunissaari (Pyhtää)

text: Kaunissaaren pääelinkeino on ollut kalastus, joka edelleen mahdollistaa ympärivuotisen asumisen saaressa.


title: Kaunissaari (Pyhtää)

text: Nopean väestönkasvun takia Kaunissaaressa oli paljon lapsia, ja koulun rakentaminen aloitettiin vuonna 1901. Koulu oli myös kylätominnan keskuspaikka. Vuonna 1965 kaunissaarelaisia lapsia oli niin vähän, että opetus lopetettiin.


title: Kaunissaari (Pyhtää)

text: Kaunissaareen saatiin sähkö vuonna 1982 ja vesijohtovesi 1989. Vuonna 1988 avattiin kauppa ja kahvila. Nykyinen vierasvenesatama rakennettiin 1990-luvun alussa, koska vanha ruuhkautui matkailun takia.


title: Kaunissaari (Pyhtää)

text: Kaunissaaren eteläpäässä sijaitsee kalastajakylä, jonka vanhimmat rakennukset ovat 1800-luvulta. Kylän asutus on tiivistä, joten vierailija joutuu kävelemään aidattujen pihojen välistä kapeita kujia pitkin.


title: Kaunissaari (Pyhtää)

text: Kaunissaari on osa Suomenlahteen työntyvää harjua. Maaperässä on harjumuodostuman länsipuolella myös moreenia. Puusto on pääosin mäntyä; saaren eteläosassa on kulttuurivaikutteista, vehmasta kasvillisuutta ja paljon jaloja lehtipuita. Saaren rannat ovat pohjois- ja itäpuolella hiekkarantoja. Parhaimmat hiekkarannat ovat itäpuolella.


title: Kaunissaari (Pyhtää)

text: Kaunissaaren vanha kalastajakylä ja saaren itä- sekä pohjoispään hiekkarannat tekevät siitä suositun retkikohteen. Kaunissaari onkin Kymenlaakson suosituin merellä oleva matkailukohde ja palveluvarustukseltaan monipuolisin saaristokohde. Etenkin juhannuksena saaressa on paljon kävijöitä. Yhteysalukset M/S Otava ja M/S Tekla I liikennöivät Kaunissaareen Kotkan Kuusisen satamasta. Veneilijöille saaressa on vierasvenesatama.


title: Kaunissaari (Pyhtää)

text: Matkailijoita ja kyläläisiä Kaunissaaressa palvelevat kauppa, ravintola, kahvila sekä saaristolaismuseo. Kaunissaaren lomakylä tarjoaa majoitusta hirsimökeissä, ja myös vanhan koulurakennuksen voi vuokrata pienille ryhmille.


title: Emilio Ferrera

text: Emilio Ferrera (s. 19. kesäkuuta 1967 Schaerbeek) on belgialainen jalkapallovalmentaja ja entinen pelaaja.


title: Emilio Ferrera

text:
Ferrara edusti urallaan useita belgialaisseuroja, muttei noussut suureen menestykseen. Hän pelasi juniori-ikäisenä myös yhden kauden suurseura RSC Anderlechtissa.Valmennusurallaan Ferrera on valmentanut Belgiassa ja Kreikassa. Club Bruggesta lähdettyään Ferrera toimi lyhyen aikaa Skoda Xanthin ja Panthrakikosin valmentajana. Keväällä 2009 hän teki sopimuksen Panioniosin kanssa.
Tammikuussa 2010 hän palasi kolmen Kreikan vuoden jälkeen takaisin kotimaahansa KSC Lokerenin päävalmentajaksi. Hän luotsasi seuran Belgian liigassa sijalle 14 ja teki kauden jälkeen tilaa Peter Maesille.


title: Emilio Ferrera

text: Lokakuun lopussa 2010 Ferrera palasi Panthrakikosin päävalmentajaksi. Hän sai potkut seurasta maaliskuussa 2011. Saman vuoden heinäkuussa hän jatkoi uraansa Al-Shababissa, jossa toimi ensin apuvalmentajana ja syyskuusta joulukuuhun 2013 päävalmentajana.


title: Emilio Ferrera

text: Helmikuussa 2014 Ferrera palasi valmentamaan Belgiaan KRC Genkin joukkuetta. Hän sai kuitenkin potkut seurasta heinäkuun lopussa 2014.


title: Factory Records

text: Factory Records oli manchesterilainen levy-yhtiö. Yhtiön perustivat vuonna 1978 Tony Wilson ja Alan Erasmus. Factorylle levyttivät muun muassa Joy Division, New Order, Happy Mondays ja James. Yhtiö ajautui kahden menestyksekkäimmän yhtyeensä levytysten venyessä konkurssiin vuonna 1992. Factory Recordsin sopimusehdot olivat poikkeukselliset, sillä artistit omistivat julkaisuoikeudet levyjen uudelleenjulkaisuihin. Osittain tästä syystä yhtiön myyminen London Recordsille ennen konkurssia osoittautui mahdottomaksi.


title: Factory Records

text:
Factory Records perusti yhdessä New Orderin jäsenten kanssa vuonna 1982 Manchesteriin myöhemmin "Madchester"-ilmiön kiinnepisteeksi muodostuneen The Haçienda -yökerhon.
Yhtiön ja yökerhon vaiheita käsiteltiin Michael Winterbottomin vuoden 2002 elokuvassa "24 Hour Party People".


title: Factory Records

text: Tony Wilson on perustanut useamman samaa nimeä kantavan levy-yhtiön, mutta mikään niistä ei ole saavuttanut alkuperäisen suosiota.


title: Cedomir Janevski

text: Cedomir Janevski ( (s. 7. maaliskuuta 1961) on makedonialais-belgialainen jalkapallovalmentaja ja entinen puolustaja. Marraskuusta 2016 lähtien hän on toiminut Waasland-Beverenin päävalmentajana.


title: Cedomir Janevski

text: Janevski aloitti pelaajauransa FK Skopjessa 1980, mutta siirtyi vain kahden kauden jälkeen FK Vardariin. Seura pelasi tuolloin Jugoslavian liigassa ja selvisi myös UEFA Cupiin kaudelle 1985/86 ja Euroopan Cupiin 1987/88. Seura voitti kaudella 1986/87 ensimmäisenä makedonialaisjoukkueena Jugoslavian mestaruuden, kun FK Partizanilta vähennettiin pisteitä. Janevski edusti Vardaria kuusi vuotta ja pelasi seuran paidassa 160 liigaottelua.


title: Cedomir Janevski

text: Kauden 1988/89 jälkeen Janevski jätti kotimaansa kentät ja siirtyi Belgiaan, jossa edusti Club Bruggea ja Royal Charleroita. Bruggessa Janevski juhli Belgian mestaruutta ensimmäisellä kaudellaan ja voitti myös cup-mestaruuden. Kuuden Belgiassa viettämänsä kauden jälkeen Janevski siirtyi Turkkiin, mutta ura İstanbulsporissa jäi yhteen kauteen. Hän palasi takaisin Belgiaan, jossa edusti KSC Lokeren Oost-Vlaanderenia ja Darling Club Blankenbergea, kunnes lopetti uransa vuonna 1999.


title: Cedomir Janevski

text: Maajoukkuetasolla Janevski edusti sekä Jugoslaviaa että Makedoniaa.Janevski aloitti valmennusuransa Club Bruggen organisaatiossa U19-joukkueen päävalmentajana vuonna 2000. Hän luotsasi seuran juniorijoukkuetta viisi vuotta, kunnes kesällä 2005 siirtyi norjalaisen Trond Solliedin apuvalmentajaksi Olympiakosiin. Joukkue voitti heidän johdollaan mestaruuden kaudella 2005/06, mutta kreikkalaisseura erotti kaksikon joulukuussa 2006.


title: Cedomir Janevski

text: Janevski nimitettiin tammikuussa 2007 Emilio Ferreran seuraajaksi Club Bruggen päävalmentajaksi. Hän jätti tehtävänsä kauden 2006–2007 jälkeen ja palasi Trond Solliedin apuvalmentajaksi, tällä kertaa KAA Gentin joukkueeseen. Solliedin siirryttyä Gentistä SC Heerenveeniin kesällä 2008, myös Janevski jätti tehtävänsä belgialaisseurassa.


title: Cedomir Janevski

text: Syyskuussa 2008 Janevski palasi valmennustehtäviin, kun serbialaisseura Belgradin Punainen tähti palkkasi hänet uudeksi päävalmentajakseen. Janevskin johdolla Punainen tähti ei ole onnistunut kaudella 2008–2009 taistelemaan mestaruudesta FK Partizanin kanssa. Toukokuussa 2009 hän erosi tehtävistään. Lähdön taustalla on mediassa esitetyt valheet ja syytökset häntä ja seuraa kohtaan.


title: Cedomir Janevski

text: Kesäkuussa 2009 Janevski siirtyi kyproslaisseura Enosis Neon Paralimnin päävalmentajaksi. Hän sai potkut seurasta tammikuussa 2011. Ura Kyproksella jatkui lokakuussa 2011, kun Athnikos Achna palkkasi hänet valmentajaksi. Hän sai potkut seurasta jo helmikuussa 2012.


title: Cedomir Janevski

text: Elokuussa 2012 Janevskista tuli Makedonian maajoukkueen päävalmentaja. Janevski jätti maajoukkuevalmentajan tehtävät syyskuussa 2013 ja palasi Belgiaan valmentamaan RAEC Monsia. Janevski ei onnistunut nostamaan seuraa pois Belgian liigan putoamiskamppailusta ja kauden 2013/14 päätteeksi Mons putosi sarjaporrasta alemmas. Hän jätti seuran kauden jälkeen.


title: Cedomir Janevski

text: Kesällä 2015 Janevskista tuli Belgian liigassa pelaavan Royal Mouscron-Péruwelzin päävalmentaja. Janevskin johdolla Mouscron juuttui liigan häntäpäähän ja lopulta seura erotti hänet tammikuussa 2016, kun Mouscron majaili liigan toiseksi viimeisenä.


title: Cedomir Janevski

text: Marraskuun alussa 2016 Janevskista tuli Waasland-Beverenin päävalmentaja.


title: Jevgeni Zarafiants

text: Jevgeni Zarafiants (s. 1959) on venäläinen klassinen pianisti. Hän syntyi Novosibirskissä ja opiskeli Nižni Novgorodin Glinka-konservatoriossa.


title: Jevgeni Zarafiants

text: Zarafiants on levyttänyt mm. Naxos-levy-yhtiölle Aleksandr Skrjabinin preludeja ja Domenico Scarlattin sonaatteja. Hän on lisäksi esittänyt 11-vuotiaana kuolleen Julian Skrjabinin pianomusiikkia.


title: Kuurilan metsärata

text: Kuurilan metsärata oli Kalvolassa, Kuurilan aseman lähellä sijainneelta Kuurilan kartanon sahalta länteen Pirttikoskelle kulkenut, puutavaran kuljetukseen tarkoitettu kapearaiteinen metsärautatie. Radan raideleveys oli 750 mm ja rataverkon pituus kaikkiaan 22 kilometriä.


title: Kuurilan metsärata

text: Metsärautatien rakennutti vuonna 1927 Niemen kartanon omistaja Bertil Lönnholtz. Alkuvaiheessa vain Kuurilasta Ohtisille johtanutta rataa jatkettiin seuraavina vuosina Pirttikoskelle. Ohtisilla oli sivuraide sorakuopalle ja Pirttikoskella turvepehkutehtaalle. Kuurilan päässä rata ulotettiin kartanon sahalle. Metsäradalla oli myös läheltä Kuurilan asemaa erkaantunut sivurata Niemen kartanoon.


title: Kuurilan metsärata

text: Rata purettiin vuonna 1943 ja kiskot vietiin Högforsin tehtaalle Karkkilaan. Pirttikoskella on kuitenkin vielä jäljellä kivireunainen puutavaravaunujen lastauslaituri, ja radan linjaus on hahmotettavissa kartalta. Osa ratapohjasta on autotienä.


title: Kuurilan metsärata

text: Radan liikkuva kalusto ostettiin Karl Fazerin omistamasta Taubilanhovista läheltä Käkisalmea. Radalla oli vain yksi höyryveturi, tyypiltään 0-8-2T. Veturi oli alun perin Neumeyerin numerolla 36/1924 rakentama, mutta Lokomo oli rakentanut sen pahojen vaurioiden jälkeen uudelleen numeroksi 96/1929. Veturi jäi tarpeettomaksi radan liikenteen loppuessa, mutta se ei kelvannut sotakorvaukseksi, joten se myytiin Hyvinkään–Karkkilan rautatielle korvaamaan Neuvostoliittoon palautettua sotasaalisveturia. Veturin erikoisuutena oli kaksi hiekkakupua, joista toinen asennettiin vasta Karkkilassa. Veturi romutettiin vuonna 1960.


title: Leonid Stadnyk

text: Leonid Ivanovytš Stadnyk (, 1971 – 24. elokuuta 2014) oli ukrainalainen jättikasvuinen henkilö. Guinnessin ennätysten kirjan vuoden 2008 painoksen mukaan Stadnyk oli maailman pisin elossa oleva ihminen. Hänen pituutensa oli 257 senttimetriä (8 jalkaa ja 5 tuumaa). Stadnyk kieltäytyi Guinnessin ennätysten kirjan tekemistä virallisista mittauksista, niinpä vuoden 2009 kirjan painoksessa maailman pisimmäksi mieheksi nimettiin kiinalainen Bao Xishun.


title: Leonid Stadnyk

text: Stadnyk syntyi Žytomyrin alueella. Hän oli alun perin pituuskasvultaan normaali. Huomattava muutos asiassa alkoi vasta 13-vuotiaana suoritetun aivoleikkauksen seurauksena. Hyvänlaatuinen aivokasvain vaikutti Stadnykin aivolisäkkeeseen, joka säätelee kasvuhormonin tuotantoa. Lääketieteellisesti tilaa kutsutaan nimellä akromegalia. Sittemmin tutkimuksissa selvisi, että kasvain oli kuollut itsestään. Aikaisemmin Guinnessin ennätysten kirjassa maailman pisimmän miehen titteliä piti pitkään hallussaan kiinalainen Bao Xishun, kunnes Stadnyk viimein antoi lontoolaisen professorin Michael Besserin mitata itsensä.


title: Leonid Stadnyk

text: Aiemmin Stadnyk toimi eläinlääkärinä. Myöhemmin hän hoiti maatilaa, jolla eli äitinsä kanssa. Hän kuoli aivoverenvuotoon 24. elokuuta 2014.


title: Paul Healey

text: Paul Healey (s. 20. maaliskuuta 1975 Edmonton, Alberta, Kanada) on kanadalainen jääkiekkoilija. Hänen pelipaikkansa on oikea laitahyökkääjä.


title: Paul Healey

text: Healey pelasi viimeiset juniorikautensa Prince Albert Raidersissa WHL:ssä. Hänet valittiin keväällä 1995 liigan kakkostähdistökentälliseen. Hän teki 93 pistettä 71 pelissä. Philadelphia Flyers oli Healeyn NHL:ään jo .


title: Paul Healey

text: Healey siirtyi ammattilaiseksi kaudeksi 1995–1996. Hän pelasi kauden AHL-liigan Hershey Bearsissa. Seuraavalla kaudella Healey teki NHL-debyyttinsä Philadelphiassa, kun hän pelasi kaksi ottelua Flyersin riveissä. Healey pelasi Flyersin organisaatiossa kevääseen 1999 saakka, mutta edusti pääasiassa AHL:n Philadelphia Phantomsia. Hän oli keväällä 1998 voittamassa AHL:n mestaruutta, Calder Cupia.


title: Paul Healey

text: Healey kaupattiin syyskuussa 1999 Nashville Predatorsiin vaihdossa Matt Hendersoniin. Tämän jälkeen Healey vaihtoi seuraa lähes kerran vuodessa. Nashvillessä hän pelasi vain IHL:n Milwaukee Admiralsissa. Kesällä 2000 Healey teki sopimuksen Edmonton Oilersin kanssa, ja pelasi jälleen koko kauden farmisarjassa AHL:n Hamilton Bulldogsissa.


title: Paul Healey

text: Toronto Maple Leafsissa Healey pelasi kaudet 2001–2003. Hän pääsi pelaamaan NHL:ssä yhteensä 65 ottelua. Toisella Toronton kaudellaan hän pelasi useammassa NHL-ottelussa kuin farmipelissä (St. John's Maple Leafs) ensimmäisen kerran urallaan. Kesällä 2003 Healey teki sopimuksen New York Rangersin kanssa. Hänet kaupattiin kuitenkin kesken kauden Florida Panthersiin vaihdossa Jeff Pauliin. Healey pelasi kauden 2003–2004 aikana neljä NHL-ottelua Rangersissa ja farmissa Hartford Wolf Packin ja San Antonio Rampagen riveissä. NHL:n työsulkukauden Healey aloitti San Antonio, mutta hänet vuokrattiin maaliskuussa 2005 loppukaudeksi Edmonton Roadrunnersiin. Kauden 2005–2006 Healey pelasi Colorado Avalanchen organisaatiossa. Pääosa kaudesta meni AHL-liigan Lowell Lock Monstersissa, mutta Healey pelasi myös muutaman NHL-ottelun.


title: Paul Healey

text: Healey jätti Pohjois-Amerikan kaukalot kauden 2005–2006 jälkeen. Hän siirtyi Ruotsin Elitserienin Linköpingiin. Healey epäonnistui Ruotsissa ja vaihtoi kesken kauden SM-liigaan ja Ässiin. Kauden jälkeen Healey siirtyi slovenialaiseen Acroni Jeseniceen, joka pelasi Itävallan pääsarjassa. Healey oli Jesenicen toiseksi tehokkain pelaaja. Kaudesta 2008–2009 hän teki sopimuksen itävaltalaiseen Vienna Capitalsiin.


title: John Scofield

text: John Scofield (s. 26. joulukuuta 1951 Dayton, Ohio) on yhdysvaltalainen jazzkitaristi ja säveltäjä. Miles Davisin 1980-luvun levyiltä tunnetuksi tullut Scofield on musiikin tyylien suhteen monipuolinen artisti, ja hän on Pat Methenyn ja Bill Frisellin ohella tämän hetken arvostetuimpia jazzkitaristeja. Hän on levyttänyt esimerkiksi kuuskymmentälukulaista soul jazzia sekä tyyliltään uudempia jazz-funk- ja hiphop-vaikutteisia levyjä.


title: Lisa Gerrard

text: Lisa Gerrard (s. 12. huhtikuuta 1961 Melbourne) on australialainen muusikko, joka yhdessä Brendan Perryn kanssa muodostaa vuonna 1981 perustetun Dead Can Dance -yhtyeen. Hän on myös voittanut Golden Globen. Hänen äänialansa on kontra-altto.


title: Lisa Gerrard

text: Gerrard julkaisi vuonna 1995 ensimmäisen sooloalbuminsa, "The Mirror Poolin". Hän julkaisi vuonna 1998 yhdessä Pieter Bourken kanssa levyn "Duality". Gerrard on säveltänyt elokuvamusiikkia ja julkaisi vuonna 2006 toisen oman albuminsa "Silver Treen".


title: Lisa Gerrard

text: Gerrardin työstämistä kappaleista elokuvissa ovat kenties tunnetuimpia ”The Host Of Seraphim” ("The Mist – usva", "Legenda suojelijoista"), ”Now We Are Free” "Gladiator"-elokuvan ääniraidalta ja ”Gortoz A Ran - J’Attends” elokuvasta "Isku Mogadishuun". Gerrard on tehnyt usein yhteistyötä elokuvasäveltäjä Hans Zimmerin kanssa.


title: Fiskarsin–Pohjankurun rautatie

text: Fiskarsin–Pohjankurun rautatie oli vuosina 1889–1891 750 mm:n raideleveydelle rakennettu rata ja oli tiedettävästi Suomen ensimmäinen kapearaiteinen rautatie. Rautatie rakennettiin Fiskarsin tehtaan kuljetuksia varten ja se kulki Fiskarsin tehtailta Fiskarsinjokea seuraten Pohjankurun satamaan. Radan pituus oli 5,5 kilometriä. Radalla liikennöitiin aluksi vain Pohjankurun sataman ollessa jäistä vapaana, mutta kun Karjaan–Turun rata valmistui 1899, muuttui Fiskarsin radan liikennekin ympärivuotiseksi. Liikenne lakkasi vuonna 1952.


title: Fiskarsin–Pohjankurun rautatie

text: Vuonna 1928 valmistui Fiskars Oy:n omistamille Åminneforsin tehtaille Pohjankurun satamasta johtanut 750 mm rautatie, joka oli yhteydessä Fiskarsin radan kanssa. Rataa liikennöitiin vuosina 1928 –1958.


title: Fiskarsin–Pohjankurun rautatie

text: Radalla oli lähes yksinomaan tavaraliikennettä. Henkilöliikennettä oli vain suurten kesäjuhlien yhteydessä, jolloin henkilövaunut tehtiin avotavaravaunuista.


title: Fiskarsin–Pohjankurun rautatie

text: Fiskarsin radalla oli käytössä yksi Krauss & Co.:n vuonna 1890 valmistama veturi, jonka valmistusnumero oli 2517/1891. Veturi on märkähöyrytyyppinen, kaksoiskoneistoinen, tasoluisteilla ja ulkoisella valtaventtiilillä varustettu. Tämä vuoteen 1952 käytössä ollut "Pikku-Pässi" oli pitkään muistomerkkinä Fiskarissa.


title: Fiskarsin–Pohjankurun rautatie

text: 12.12.2016 veturi siirrettiin lavettikuljetuksena Jokioisiin Höyrywelho Oy:n konepajalle peruskunnostukseen.


title: Fiskarsin–Pohjankurun rautatie

text: Åminneforsin radalle ostettiin Imatran Rakennustyö Oy:ltä käytetty höyryveturi, Orenstein & Koppel 10554/1923, 0-6-0WT. Veturi ajettiin käytännössä loppuun ja romutettiin liikenteen loputtua. Myöhemmin hankittiin radalle toinen samanlainen, tällä kertaa uusi höyryveturi, Orenstein & Koppel 12782/1936, 0-6-0WT.


title: Fiskarsin–Pohjankurun rautatie

text: Mikään kolmesta höyryveturista ei kelvannut sotakorvaukseksi. Liikenteen loputtua kaikki kolme veturia joutuivat vuosiksi romutarhaan. Vanhempi åminneforsilainen (ex Imatran Rakennustyö Oy) jäikin sinne ja romutettiin. Kaksi muuta kaivettiin 1970-luvulla esiin.


title: Fiskarsin–Pohjankurun rautatie

text: Fiskarsin veturi kunnostettiin ulkoisesti ja siirrettiin muistomerkiksi pitkäaikaiselle paikalleen Fiskarin VPK:n talon viereen. Veturi siirrettiin ajokuntoon kunnostettavaksi Jokioisiin Höyrywelho Oy:n verstaalle vuonna 2015. Kunnostus etenee hiljalleen.


title: Fiskarsin–Pohjankurun rautatie

text: Åminneforsin kakkosveturi oli pitkään muistomerkkinä Ovako Steel Oy:n pihassa, kunnes se lahjoitettiin pitkän neuvottelukierroksen jälkeen vuonna 1988 Jokioisten Museorautatielle ja siirrettiin Minkiölle Kapearaidemuseoon. Veturi kunnostettiin ulkoisesti, mutta sen kunnostus ajokuntoon ei ole näköpiirissä.


title: Fiskarsin–Pohjankurun rautatie

text: Radalla olivat myös jonkin aikaa liikenteessä entiset Mätäsvaaran kaivoksen Deutz -veturit.


title: Fiskarsin–Pohjankurun rautatie

text: Ratalinja on osittain alueen tiestönä, osittain jäänyt peltojen tai uudisrakennusten alle. Tiestön alla ja osin nähtävissä on mm. erikoinen joenpenkan tukirakenne.


title: Fiskarsin–Pohjankurun rautatie

text: Ratalinja on tiekäytössä ja kokonaisuudessaan polkupyörällä läpi ajettavassa kunnossa. Yksi alkuperäinen silta on vielä jäljellä Pohjankurussa Brunkomin ojan yli.


title: Igor Moisejev

text: Igor Aleksandrovitš Moisejev (; 21. tammikuuta 1906 Kiova, Venäjän keisarikunta – 2. marraskuuta 2007 Moskova, Venäjä) oli venäläinen koreografi ja tanssija.


title: Igor Moisejev

text: Moisejev valmistui Bolšoi-teatterin balettikoulusta 1924 ja tanssi teatterissa vuoteen 1939. Hän teki ensimmäisen koreografiansa 1930 ja viimeisensä vuonna 1954 Aram Hatšaturjanin balettiin "Spartacus".


title: Igor Moisejev

text: Moisejev nimettiin Neuvostoliiton kansantaiteilijaksi vuonna 1953. Hän oli myös sosialistisen työn sankari vuodesta 1976 ja sai mm. Leninin palkinnon (1967), kolme Stalin-palkintoa (1942, 1947, 1952) ja Neuvostoliiton valtionpalkinnon (1985).


title: Igor Moisejev

text: Moisejev kuoli 101-vuotiaana moskovalaisessa sairaalassa 2. marraskuuta 2007 oltuaan kolme päivää tajuttomana.


title: Luettelo Irlannin saarista

text: Listaan kuuluu sekä Irlannin tasavallan että Pohjois-Irlannin saaret.


title: Luettelo Irlannin saarista

text: Claren kreivikunta:


title: Luettelo Irlannin saarista

text: Galwayn kreivikunta:


title: Luettelo Irlannin saarista

text: Kerryn kreivikunta:


Vuoriston autonominen sosialistinen neuvostotasavalta (Vuoriston ASNT, myös Vuoriston neuvostotasavalta, ) oli lyhytikäinen Venäjän SFNT:aan kuulunut autonominen sosialistinen neuvostotasavalta Pohjois-Kaukasiassa. Vuoriston neuvostotasavalta perustettiin 20. tammikuuta 1921. Se muodostettiin Pohjois-Kaukasuksen vuoristotasavallan alueesta, sen jälkeen kun Neuvosto-Venäjän joukot olivat valloittaneet alueen. Neuvostotasavaltaan liitettiin myös eräitä ympäröiviä alueita. Neuvostotasavallan pinta-ala oli 73 000 km² ja asukasluku noin 800 000. Vuoriston neuvostotasavalta käsitti kuusi kansallista piirikuntaa.


title: Vuoriston autonominen sosialistinen neuvostotasavalta

text: Vuoriston neuvostotasavalta lakkautettiin 7. heinäkuuta 1924, jolloin siihen kuuluneista kansallisista piirikunnista muodostettiin autonomisia alueita ja autonomisia neuvostotasavaltoja, joista myöhemmin tuli nykyiset Kabardino-Balkarian, Karatšai-Tšerkessian, Tšetšenian, Pohjois-Ossetia-Alanian ja Ingušian tasavallat.


title: Lorri

text: Lorri () on yksi Armenian maakunnista ("marz"). Maakunta sijaitsee maan pohjoisosassa ja pohjoisessa naapurina on Georgia. Maakunnan pinta-ala on 3 789 neliökilometriä ja asukkaita alueella on 253 351 (2001). Asukkaista miehiä oli 116 064 ja naisia 137 287. Lorrin pääkaupunki on Vanadzor.


title: Lorri

text: Lorrin naapurimaakunnat ovat Tavuš idässä, Kotajk' kaakossa, Aragatsotn lounaassa ja Širak lännessä.


title: Lorri

text: Maakunnassa sijaitsevat myös UNESCO:n maailmanperintöluetteloon kuuluvat Haghpat ja Sanahin.


title: Lorri

text: Lorrin maakunta muodostuu 113 yhteisöstä ("hamaynkner"), joista kahdeksan on kaupunkeja ja ne on alla olevassa luettelossa lihavoituina. Loput 105 yhteisöä ovat maalaiskuntia.


title: Frederik Hviid

text: Frederik Carlo Hviid Köhler (s. 9. marraskuuta 1974, Las Palmas, Gran Canaria) on entinen espanjalainen uimari, joka edusti kotimaataan kaksissa kesäolympialaisissa, alkaen vuodesta 1996. Hän voitti uransa aikana seitsemän kansainvälistä arvokilpailumitalia.


title: Kauriin kääntöpiiri (radio-ohjelma)

text: Kauriin kääntöpiiri oli maailmanmusiikkia esittelevä radio-ohjelma. Sitä toimitti Hannu Blommila.


title: Kauriin kääntöpiiri (radio-ohjelma)

text: Kauriin kääntöpiiriä lähetettivät Radiomafia, YleQ ja Yle Radio 1. Ohjelma lopetettiin 2009.


title: Wizard of Yendor

text: Wizard of Yendor (WoY), käännettynä "Yendorin velho", joka tunnetaan myös nimellä "Rodney" (Yendor takaperin), on voimakas vastustaja roguelike-genreen kuuluvassa NetHack-tietokonepelissä. Hän elää tornissaan Gehennomissa, eli "tosimaailman" Gehennassa, ja omistaa Kuolleitten kirjan. Wizard of Yendor voi kirota pelaajan esineitä, tehdä voimakkaita loitsuja, ja palata kuolleista. Nethackin alkuperäisessä ASCII-versiossa häntä kuvaa merkki .


title: Wizard of Yendor

text: Ensimmäisen kerran Wizard of Yendor esiintyi Nethackin esi-isässä Hackissa, versiossa 1.0.2. Siinä hän vartioi Amulet of Yendoria. Pelissä hänen lempinimeään, Rodneyta, ei käytetä.


title: Wizard of Yendor

text: Nethack kuvailee Wizard of Yendoria näin: "No one knows how old this mighty wizard is, or from whence he came. It is known that, having lived a span far greater than any normal man's, he grew weary of lesser mortals; and so, spurning all human company, he forsook the dwellings of men and went to live in the depths of the Earth. He took with him a dreadful artifact, the Book of the Dead, which is said to hold great power indeed. Many have sought to find the wizard and his treasure, but none have found him and lived to tell the tale. Woe be to the incautious adventurer who disturbs this mighty sorcerer!"


title: Ajo Motorsport

text: Ajo Motorsport on suomalainen ratamoottoripyöräilytalli MM-sarjan Moto2- ja Moto3-luokissa. Tallin johtaja on entinen kilpa-ajaja Aki Ajo.


title: Ajo Motorsport

text: Tallin ensimmäinen kilpailu MM-sarjassa oli kaudella 2001 Sachsenringilla, jossa Mika Kallio osallistui kilpailuun villillä kortilla. Talli osallistui Kallion kanssa myös Valencian päätöskilpailuun myöhemmin samana vuonna. Tallin pyörien nimi oli Honda, vaikka niissä oli tallin omat moottorit.


title: Ajo Motorsport

text: Vuonna 2002 Ajo Motorsport ajoi täyden kauden Kallio yhä heidän kuljettajanaan. Viides tila Jerezissä oli kauden paras sijoitus. Kallio valittiin vuoden tulokkaaksi, päihittäen muun muassa Jorge Lorenzon ja Andrea Dovizioson.


title: Ajo Motorsport

text: Vuonna 2003 talli tuli mukaan kahdella pyörällä, Mazao Azuman ajaessa toista pyörää Kallion ohella. Kallio jätti tallin kesken kauden saatuaan KTM:ltä tarjouksen. Kallion täytyi maksaa entiselle Ajo Motorsportille sopimusrikon takia merkittävät korvaukset. Andrea Ballerini otti Kallion paikan ja Australiassa he ottivat Ballerinin johdolla sadekelillä kaksoisvoiton. Voitto oli pitkälti sadesään ja niissä olosuhteissa hyvin toimivien Bridgestonen renkaiden ansiota.


title: Ajo Motorsport

text: Tallin kuljettajakaksikko vaihtui kaudelle 2004, kun talli kiinnitti tšekkiläisen Lukas Pesekin ja tanskalaisen Robbie Harmsin. Kausi muodostui pettymykseksi Pesekin lukuisten kaatumisten ja Harmsin loukkaantumisten takia. Pesek siirtyi kauden jälkeen Derbille.


title: Ajo Motorsport

text: Talli vaihtoi kaudelle 2005 kuljettajikseen japanilaisen Tomoyoshi Komayan ja ranskalaisen Alexis Masboun. Koyama voitti tallin toisen vuoden tulokas -palkinnon, ja hänen parhaat sijoituksensa olivat toinen Australiassa ja kolmas Turkissa. Loppupisteissä hän oli kahdeksas.


title: Ajo Motorsport

text: Kaudelle 2006 talli ei vaihtanut kuljettajiaan, mutta vaihtoi Malagutin pyöriin. Molemmat kuljettajat kärsivät loukkaantumisista, jotka hankaloittivat heidän kauttaan. Masbou pystyi ajamaan vain kahdeksan kilpailua, eikä saanut lainkaan MM-pisteitä. Koyaman paras sijoitus oli kuudes Estorilissa, ja hän oli loppupisteissä 15. sijalla.


title: Ajo Motorsport

text: Malaguti-ajanjakso jäi vain yhden kauden mittaiseksi, ja kaudelle 2007 talli vaihtoi Derbin pyöriin. Myös molemmat kuljettajat vaihtuvat, tällä kertaa itävaltalaiseen Michael Ransaderiin ja romanialaiseen Robert Muresaniin. Viimeksi mainittu ei saavuttanut kauden aikana yhtään MM-pistettä, Ransaderin ajaessa tasaisesti sijoituksista kymmenen paikkeilla.


title: Ajo Motorsport

text: Kuljettajiksi kaudelle 2008 tulivat Mike Di Meglio ja Dominique Aegerter. Di Meglio voitti neljä kilpailua, sekä kauden päätteeksi tallin historian ensimmäisen 125-kuutioisten maailmanmestaruuden.


title: Ajo Motorsport

text: Maailmanmestari Di Meglion siirryttyä luokkaa ylemmäs, kaudelle 2009 Aegerterin tallikaveriksi tuli Sandro Cortese. Cortese ajoi kauden aikana kolmesti podiumille, ja sijoittui MM-sarjassa kuudenneksi.


title: NOLA

text: NOLA on Downin ensimmäinen studioalbumi, joka julkaistiin 15. syyskuuta 1995. Se debytoi Yhdysvalloissa Billboard 200 -listan sijalla 57.


title: NOLA

text: NOLA on lyhenne sanoista New Orleans Louisiana. Albumin tekeminen alkoi vuonna 1991. Albumin ilmestymisen jälkeen vuonna 1995 yhtye hajosi ja jäsenet alkoivat tehdä musiikkia muissa projekteissa. Yhtye jatkoi toimintaansa vuonna 2001, jota seurasi vuoden 2002 albumi "".


title: Sergio López Miró

text: Sergio López Miró (s. 15. elokuuta 1968 Barcelona, Katalonia) on entinen espanjalainen uimari, joka voitti pronssia 200 metrin rintauinnissa kesäolympialaisissa 1988.


title: Sergio López Miró

text: López toimii nykyään uinnin päävalmentajana Länsi-Virginian yliopistossa, Morgantownissa.


title: Kupittaan savirata

text:
Kupittaan Savi Oy:n rata oli saven kuljetukseen käytetty 600 mm:n raideleveydelle rakennettu kapearaiteinen rautatie, joka kulki savenottopaikoilta Turun Halisista Itäharjulla
sijainneelle Kupittaan Saven tiilitehtaalle.


title: Kupittaan savirata

text: Savirata rakennettiin noin 1925, ja se oli käytössä vuoteen 1962 saakka. Radalla oli myös puinen silta Aurajoen yli nykyisen Turun ylioppilaskylän kohdalla Halistenkosken lähellä. Tämä silta rakennettiin 1939 rataa pidennettäessä, ja sitä jouduttiin korjaamaan joka vuosi jäidenlähdön jälkeen. Kupittaan savirata ristesi myös Turun kaupungin raitiotien kanssa Vanhan Hämeentien kohdalla.


title: Kupittaan savirata

text: Savivaunujen vetämiseen käytettiin aluksi hevosia, mutta 1930-luvulla radalle hankittiin Saksasta kaksi Deutz MLH332-dieselveturia. Toinen vetureista kävi vuonna 1943 Kannaksella Merisuon rautatiellä, mutta se palautettiin radalle sopimattomana.


title: Kupittaan savirata

text: Sotakorvauksinakaan kalusto ei kelvannut.


title: Kupittaan savirata

text: Kun radan liikenne loppui 1962, veturit myytiin romuksi ja savirata purettiin. Kupittaan Savi Oy:n tiilitehdas lopetti toimintansa 1969.


title: Visegrád-ryhmä

text:
Visegrád-ryhmä (alkujaan Visegrádin kolmio) on neljän Keski-Euroopan maan muodostama allianssi. Se perustettiin Visegrádin kaupungissa 15. helmikuuta 1991, jolloin perustajajäseninä olivat Puola, Tšekkoslovakia ja Unkari. Silloin sovittiin maiden välisestä poliittisesta ja taloudellisesta yhteistyöstä. Kun Tšekkoslovakia hajosi, sekä Tšekki että Slovakia liittyivät Visegrád-ryhmään. Nykyään kaikki Visegrád-ryhmän maat ovat Euroopan unionin jäseniä.
Maat perustivat myös vapaakauppajärjestö CEFTAn vuonna 1994, johon myös muut itäblokin maat ovat myöhemmin liittyneet.


title: Visegrád-ryhmä

text: Visegrád-ryhmä on saanut nimensä Visegrádin kaupungista, jota Unkarin kuningas Kaarle Robert piti hallintopaikkanaan ja jossa järjestettiin Unkarin, Puolan ja Böömin kuninkaiden kokous vuonna 1335.


title: Timo E. Korva

text: Timo Ensio Korva (s. 9. kesäkuuta 1948 Posio) on suomalainen poliitikko ja virkamies. Hän toimi keskustan kansanedustajana vuosina 1991–1995 ja 2001–2003. Hän on toiminut myös Kemijärven kaupunginjohtajana (1986–2008), Lapin läänin maaherrana (2008–2009) ja Lapin aluehallintoviraston ylijohtajana (2010–2013).


title: Timo E. Korva

text: Korva valmistui valtiotieteiden maisteriksi vuonna 1972. Valmistuttuaan hän työskenteli 1972–1973 tutkijana työministeriössä, 1973–1975 yliaktuaarina tilastokeskuksen kansantaloudellisessa tilinpitotoimistossa, 1975–1984 Kemijärven suunnittelusihteerinä ja 1984–1987 Lapin lääninhallituksen suunnittelupäällikkönä.


title: Timo E. Korva

text: Vuonna 1986 Korva valittiin Kemijärven kaupunginjohtajaksi. Hän jäi tehtävästä virkavapaalle aloitettuaan Lapin läänin maaherrana vuonna 2008. Vuoden 2010 alussa hän aloitti Lapin aluehallintoviraston ylijohtajana ja hänelle myönnettiin kaupunginjohtajan tehtävästä ero. Kaupunginjohtajana, maaherrana ja aluehallintoviraston ylijohtajana toimimisen lisäksi Korva on toiminut myös Lapin liiton hallituksen puheenjohtajana. Hän jäi eläkkeelle vuonna 2013.


title: Timo E. Korva

text: Korva valittiin kansanedustajaksi vuonna 1991 Lapin läänin vaalipiiristä. Hän toimi koko vaalikauden jäsenenä kahdessa valiokunnassa, hallintovaliokunnassa ja puolustusvaliokunnassa. Korva putosi eduskunnasta vaaleissa 1995, joissa jäi Lapissa keskustan varaedustajaksi. Hän oli ehdolla Lapin vaalipiirissä myös vaaleissa 1999 ja jäi jälleen puolueensa varaedustajaksi. Kansanedustaja Ossi Korteniemi joutui syyskuussa 2001 jättämään eduskunnan sairauden vuoksi, ja Korva nousi eduskuntaan hänen tilalleen. Hän toimi kansanedustajana vuoteen 2003 asti.


title: Timo E. Korva

text: Korva on ollut naimisissa vuodesta 1971 ja hänellä on kolme lasta, kaksi tytärtä ja poika.


title: Johann Philipp Achilles Leisler

text: Johann Philipp Achilles Leisler (1. elokuuta 1771 tai 1772 – 8. joulukuuta 1813) oli saksalainen luonnontieteilijä.


title: Johann Philipp Achilles Leisler

text: Lääketieteen tohtori Johann Leisler kuvaili ja nimesi useita lintulajeja, muun muassa lapinsirrin, pikkusirrin ja lyhytvarvaskiurun. Lapinsirrin hän nimesi ystävänsä Coenraad Jacob Temminckin mukaan. Leisler asui Hanaussa ainakin 1800-luvun alussa. Hänen tyttärensä Louise von Ploennies (1803–1872) oli runoilija ja näytelmäkirjailija.


title: Johann Philipp Achilles Leisler

text: Eläintieteilijä Heinrich Kuhl (1797–1821) nimesi metsälepakon ("Nyctalus leisleri") Leislerin kunniaksi.


title: Painekyllästäminen

text: Painekyllästäminen on puutavaran säänkeston parantamista kyllästämällä puu suoja-aineilla yli-/alipaineessa. Suoja-aineet estävät puun lahoamisen ja hyönteisten aiheuttamat vauriot, parantavat puun kestoa auringon ultraviolettisäteilyä kohtaan sekä parantavat muotopysyvyyttä. Painekyllästyksessä käytetään Suomessa ainoastaan mäntyä, sillä kuusen kyllästäminen ei sen erilaisesta solurakenteesta johtuen onnistu (aspiraatio). Kyllästeaine ei myöskään imeydy männyn sydänpuuhun. Paljon sydänpuuta sisältävissä laudoissa kylläste ei ole imeytynyt kuin aivan laudan pintaan. Nykytutkimuksissa on todettu että männyn sydänpuu on lahonkestoltaan jopa yhtä hyvää kuin nykyinen painekyllästetty männyn pintapuu. Kyllästeen värjäyksen ansiosta lautojen mahdolliset sinistäjäsienten värjäymät puutavarassa eivät haittaa.


title: Painekyllästäminen

text: Kyllästysprosessissa puutavara asetetaan ilmatiiviiseen säiliöön, johon syötetään kyllästysaine. Kyllästys aloitetaan yleensä alipaineella, jolla saadaan puun sisään alipainetta, joka edesauttaa ylipainevaiheessa kyllästymistä. Alipaineen ja ylipaineen vaihteluja voi olla kyllästyksen alussa useita. Nykyisin kyllästysaineina käytetään kahta tyyppiä: kuparia sisältäviä C-kyllästeitä, ja kupari- ja kromiyhdisteitä sisältäviä CC-kyllästeitä. Vuoteen 2004 saakka painekyllästyksessä käytettiin tehoaineena kuparin lisäksi myös kromi- ja arseeni-suoloja (CCA-kyllästeet). Nykyään arseenin tai kromin käyttö painekyllästyksessä on niiden myrkyllisyyden takia kielletty. Valtaosa Suomessa tuotetusta ja käytetystä kestopuusta on valmistettu CCA-kyllästeellä. Käytettyä kyllästeainetta ei voi määrittää puretuissa rakenteissa silmämääräisesti puun ulkonäön perusteella. Painekyllästetty puu on Suomessa mäntyä, joka soveltuu hygroskooppisten ominaisuuksiensa osalta hyvin kyllästykseen.


title: Painekyllästäminen

text: Puun modifioinnin tarpeen lisääntyessä ja vaatimusten noustessa on puuta alettu kyllästää mitä erilaisimmilla aineilla ja prosesseilla. Puun kyllästyksen ongelmana ei ole ollut kyllästeen teho tai tunkeuma vaan kyllästeiden kiinnittyminen puuhun. Esimerkiksi palonsuoja-aineina käytetyillä booriyhdisteillä on ikävä tapa huuhtoutua veden mukana ellei puuta ole pintakäsitelty. Kiinnittymistä pyritään saamaan aikaan erilaisilla katalyyteillä, jotka reagoivat lämmön vaikutuksesta ja sitovat yhdisteet puuhun.


title: Painekyllästäminen

text: Painekyllästettyä puuta käytetään, jos puu on kosketuksissa veden tai maan kanssa, tai kun puisia osia ei pystytä suojaamaan rakenteellisilla ratkaisuilla riittävästi kosteudelta ja sääolosuhteilta. Painekyllästettyä puuta käytetään myös paremmin säältä suojatuissa kohteissa, mikäli puuosan vaihto tai kunnostus on myöhemmin vaikeaa.


title: Painekyllästäminen

text: Painekyllästettyä puuta käytettiin Suomessa vuonna 2005 yhteensä 350 000 m³. Moni on luopunut ympäristösyistä painekyllästetyn puutavaran käytöstä ja siirtynyt ympäristöystävällisempiin puuvaihtoehtoihin. Muun muassa Porin kaupunki suosii rakentamisessaan muita materiaaleja kestopuun sijaan. Kestopuulle hyviä myrkyttömiä vaihtoehtoja ulkokäyttöön ovat esimerkiksi siperianlehtikuusi, lämpökäsitelty puutavara, männyn sydänpuu, mäntyöljykyllästetty puutavara sekä puu-muovipuristeiset lankut eli puukomposiitit.


title: Painekyllästäminen

text: Tukes valvoo puunsuojakemikaalien käyttöönottoa. Valmisteiden tarkastuksen yhteydessä arvioidaan terveys- ja ympäristöriskit sekä käyttökelpoisuus. Myös Euroopan unionissa on sovittu eräillä kemikaaleilla kyllästetyn puun sallituista käyttökohteista. Esimerkiksi kreosoottiöljyä sisältävien puunsuojakemikaalien käyttöä on tiukasti rajoitettu ja arseenia tai kromia sisältävien puunsuojakemikaalien käyttö on kielletty.


title: Painekyllästäminen

text: CCA-kyllästetystä puusta liukenee maaperään ja veteen käytön aikana arseenia, kromia ja kuparia, C-kyllästetystä kestopuusta kuparia. Nämä alkuaineet ovat ympäristöön jouduttuaan monille eliöille erittäin myrkyllisiä. Ne eivät hajoa vaan kertyvät ympäristöön ja eliöihin. Kestopuun käyttäjä voi altistua kyllästetyn puun sisältämille terveydelle vaarallisille aineille käsitellessään ja työstäessään etenkin tuoretta kyllästettyä puuta. Lapset voivat altistua kyllästetystä puusta rakennetuilla leikkipaikoilla mahdollisen ihokosketuksen ja toisaalta hiekkaan huuhtoutuneiden aineiden välityksellä.


title: Painekyllästäminen

text: Painekyllästetty puu luokitellaan neljään luokkaan. Luokitus perustuu Pohjoismaiden puunsuojausneuvoston (NTR Nordiska Träskyddsrådet) määrittelyn kyllästysaineista, kyllästesyvyydestä ja puumateriaalista.Standardin EN 351-1 mukaisesti M, A sekä AB -kyllästysluokkien suoja-aineen on oltava tunkeutunut pintapuun läpi. Näissä kyllästäminen tapahtuu painekyllästyksenä. B-kyllästysluokassa suoja-aineen tunkeuma on vähäisempi johtuen tyhjökyllästystekniikasta. Käytännössä Suomessa siis tehdään ja käytetään luokkien A ja AB painekyllästettyä puutavaraa. B-kyllästysluokkaa käytetään lähinnä puutuoteteollisuudessa.


title: Painekyllästäminen

text: Kestopuu on määrätyt laatuvaatimukset täyttävää painekyllästettyä puuta. Kestopuu -tavaramerkki tuotteessa takaa, että puutavarassa on käytetty vain Tukesin hyväksymiä kyllästysaineita ja että kyllästystoiminta on laadunvalvonnan alaista. Kestopuu kyllästetään kupariyhdisteillä eikä se sisällä arseenia tai kromia. Kestopuuta kyllästetään A- ja AB-luokkiin: A-luokan kestopuu merkitään kappalekohtaisesti valkoisilla merkintälipukkeilla, ja AB-luokka keltaisilla lipukkeilla. Alle 48 mm paksu kestopuu kyllästetään AB-luokkaan. Kestopuuta valmistetaan vihreänä ja ruskeana. Vihreä ja ruskea kestopuu kyllästetään samalla kyllästysaineella ja –tekniikalla. Vihreä väri on peräisin kyllästysaineiden sisältämästä kuparista. Ruskea kestopuu valmistetaan lisäämällä kyllästysaineeseen väripigmenttiä.


title: Painekyllästäminen

text: Kuluttaja ei saa missään tilanteessa polttaa painekyllästettyä puuta, polton saa suorittaa vain asianomaisen luvan saanut polttolaitos. Kaikki painekyllästetty puu luokitellaan ongelmajätteeksi. Jätepuu on toimitettava käytön jälkeen erityisiin keräyspisteisiin, joita on muun muassa puutavaraa myyvillä liikkeillä. Keräyspisteistä puujäte toimitetaan ongelmajätteiden käsittelyyn. Puutavaran palauttaminen keräyspisteisiin on kuluttajille maksutonta. Käytöstä poistettu kyllästetty puutavara luokitellaan ongelmajätteeksi, joka tulee toimittaa käytön jälkeen kierrätykseen. Käytöstä poistettua kyllästettyä puuta vastaanottavat kunnalliset jätelaitokset ja jotkin puutavara- ja rakennustarvikeliikkeet.


title: Painekyllästäminen

text: Käytöstä poistettu kyllästetty puutavara kerätään keskitetysti puunkyllästysteollisuuden omistaman kierrätysyhtiö Demolite Oy:n Tuuloksen terminaaliin välivarastoitavaksi. Haketettu puujäte suunnitellaan toimitettavaksi jätteenpolttolaitokselle hyödynnettäväksi energiantuotannossa. Polttolaitosta on suunniteltu useampaan kuntaan, mutta asukkaiden ja kuntien vastustuksesta laitos ei ole saanut vielä missään rakennuslupaa. Viimeisin hylkäyspäätös tapahtui Parkanossa helmikuussa 2007. Kyllästetty puujäte laivataan toistaiseksi Saksaan ja hyödynnetään siellä biomassana energiatuotannossa.


title: David Ginola

text: David Ginola (s. 25. tammikuuta 1967) on entinen ranskalainen jalkapalloilija, joka tuli tunnetuksi Newcastlessa ja Tottenhamissa ja pelasi niiden jälkeen vielä myös Aston Villassa ja Evertonissa. Hän pelasi Englannin Valioliigassa vuosina 1995–2002 yhteensä 190 ottelua ja pelasi myös Ranskan maajoukkueessa 17 ottelua, mutta joutui erimielisyyksiin sekä ihailijoidensa että valmentajiensa kanssa ja putosi maajoukkueesta 1990-luvulla. Hänet on valittu vuoden pelaajaksi sekä Ranskassa vuonna 1993, että Englannissa kaudella 1998–1999 ja on toistaiseksi ainoa ranskalainen pelaaja, joka on saanut kyseisen tittelin kummassakin noista maista.


title: David Ginola

text: Ginolan sydän pysähtyi hyväntekeväisyysottelussa 19. toukokuuta 2016 ja hän ehti olla kliinisesti kuolleena kahdeksan minuuttia ja oli erittäin lähellä kuolla lopullisesti. Sydänkohtauksen jälkeen hänelle tehtiin nelinkertainen sydämen ohitusleikkaus.


title: David Ginola

text: Hän on ollut naimisissa Coraline-vaimonsa kanssa vuodesta 1991 ja heillä on kaksi jo aikuista lasta. Ginola on ollut esillä mainoksissa ja tehnyt työtä myös mallina.


title: Lohikäärmevuoret

text: Lohikäärmevuoret () on vuoristo Etelä-Afrikan itäosassa ja Lesothossa. Noin 1 100 kilometrin mittainen vuorijono kulkee lounais–koillissuunnassa ulottuen Kapmaasta Transvaaliin. Korkein huippu on 3 482 metrin korkuinen Thabana Ntlenyana Lesothon puolella. Lohikäärmevuorilla on Unescon Maailmanperintöluetteloon kuuluva uKhahlamban luonnonpuisto, jossa on Saharan eteläpuolisen Afrikan merkittävin esiintymä kalliomaalauksia. Royal Natalin luonnonpuiston alueella puolestaan sijaitsevat Tugelan putoukset, viisi peräkkäistä vesiputousta, joiden yhteiskorkeus on 948 metriä.


title: Korpikarhunsammal

text:
Korpikarhunsammal eli korvenkarhunsammal ("Polytrichum commune") on korkeaksi kasvava, laajoja mattoja muodostava sammal, jota karhut käyttävät usein talvipesiensä eristeenä ja pehmusteena. Se kuuluu korpikarhunsammalten sukuun. Toisinaan notkokarhunsammalta ("Polytrichum uliginosum") on pidetty kuuluvana korpikarhunsammal -lajiin, mutta nykyisin sitä pidetään omana lajinaan.
Korpikarhunsammal voi kasvaa 40 cm pitkäksi. Sen haarattomissa versoissa harittaa suoraan sivuille melko tiheään jopa yli 1 cm:n pituisia neulasmaisia lehtiä. Nämä kapeat ja hammaslaitaiset lehdet myötäilevät kuivina vartta. Punertava pesäkeperä on 6–12 cm pitkä. Nelisärmäinen itiöpesäke on aluksi pysty, mutta kääntyy itiöiden valmistuessa vaakasuoraksi.


title: Korpikarhunsammal

text: Korpikarhunsammal kasvaa yleisenä koko Suomessa.


title: Korpikarhunsammal

text:
Korpikarhunsammal muodostaa mättäitä happamiin suoperäisiin metsiin, puronvarsille ja rannoille, kosteille niityille, soiden reunamille ja erityisesti kuusikorpiin. Paikoin se levittäytyy komeiksi kasvustoiksi aarien alueille.
Saamelaiset ovat käyttäneet kuivaa korpikarhunsammalta patjojen täytteenä.


title: Korpirahkasammal

text: Korpirahkasammal ("Sphagnum girgensohnii") on soistuvan kuusimetsän eli kehittyvän korven perusrahkasammal.


title: Korpirahkasammal

text: Korpirahkasammal on kookas (10-20 cm) rahkasammal. Se on väriltään vihreä ja sen latvus on päältä katsoen tähtimäinen. Sillä on kaksi ulospäistä ja yksi tai kaksi alaspäistä haaraa, jotka eivät kuitenkaan ole tiiviisti vartta vasten.


title: Korpirahkasammal

text: Korpirahkasammal kasvaa Suomessa yleisenä koko maassa.


title: Korpirahkasammal

text: Korpirahkasammal viihtyy keskiravinteisilla paikoilla mätäs- ja välipinnoilla.


title: Teloittaja (sarjakuvahahmo)

text: Teloittaja, eli Skurge on Marvel-kustantamon sarjakuvissa esiintyvä asgardilainen soturi. Teloittajan ensiesiintyminen tapahtui Journey into Mystery" -julkaisun numerossa 103 (1964). Hahmon loivat käsikirjoittaja Stan Lee ja piirtäjä Jack Kirby.


title: Teloittaja (sarjakuvahahmo)

text: Teloittaja toimii yhdessä Lumoojattaren kanssa välivastuksena -videopelissä.


title: Paasikivi-Opisto

text: Paasikivi-Opisto on Turun Kakskerrassa sijaitseva yleissivistävää, ammattisivistävää sekä ammatillista peruskoulutusta viestinnän, kasvatuksen, politiikan ja taiteen aloilla antava kansanopisto.


title: Paasikivi-Opisto

text:
Opisto sijaitsee Kakskerran saaressa Harjattulassa, Harjattulan Kartanon alueella.
Paasikivi-Opiston tiloissa toimii myös Humanistisen ammattikorkeakoulun Turun kampus.


title: Paasikivi-Opisto

text: Kansallinen Kokoomus perusti opiston 1980 nuorisojärjestöjensä vedotessa siihen, että muillakin suurilla puolueilla oli ollut opistoja jo vuosikymmenien ajan.


title: Aki Pyysing

text: Aki Taisto Olavi Pyysing (s. 1967, Lappeenranta) on suomalainen pokeriammattilainen. Hän on kirjoittanut suomalaisen pokerikirjan "Pokerin käsikirja" yhdessä Marko Erolan kanssa sekä esiintynyt pokeriaiheisilla opetusfilmeillä. Pyysing kirjoittaa myös alan lehtiin ja verkkojulkaisuihin. Vuonna 2014 Pyysing valittiin Vuoden Pokerinaamaksi Finnish Poker Awards -gaalassa.


title: Aki Pyysing

text: Pyysing on valmistunut laskentaekonomiksi Helsingin Kauppakorkeakoulusta. Pyysingin mukaan hän on enemmän käteispelaaja kuin turnauspelaaja. Ensimmäisen liveturnauksensa hän pelasi vuonna 1995 Helsingin Casinolla. Vuonna 2009 Pyysing voitti Helsinki Freezeout -turnaussarjassa 600 euron no limit hold'em terminator -turnauksen. Vuonna 2012 hän voitti Fennia Grand Slam -turnaussarjassa 2 000 euron Omaha-turnauksen ja 52 000 euroa. Aiemmin pokeriurallaan hän on voittanut turnauksia Sloveniassa, Venäjällä, Ranskassa ja Itävallassa.


title: Aki Pyysing

text: Aki Pyysing kirjoittaa viikoittaisia kolumneja Sijoitustieto.fi ja Pokeritieto.com -verkkosivustoilla. Pyysingin sijoitusaiheinen kolumni julkaistaan sunnuntaisin ja pokeriaiheinen kolumni keskiviikkoisin.


title: David Martin

text: David Martin (s. 22. tammikuuta 1986 Romford, Iso-Britannia) on englantilainen jalkapallomaalivahti. Rafael Benitez hankki Martinin MK Donsista tammikuussa 2006. Helmikuussa 2007 hänen piti mennä lainalle kakkosliigan Accringtonin, mutta laina peruttiin nilkkavamman vuoksi.


title: Lotokka

text: Lotokka on paikka noin kolmen kilometrin päässä Hammaslahden taajamasta lounaaseen Joensuussa. Alueen läpi kulkee Pieneen-Onkamoon laskeva Lotokanjoki, joka saa alkunsa Elinjoesta ja Rauanjoesta. Se on antanut nimensä myös Karjalan radan entiselle rautatieseisakkeelle, joka ei kylläkään sijaitse Lotokassa, mutta Lotokanjoki alittaa radan seisakkeen kohdalla. Paikallisjunat pysähtyivät seisakkeella 1. joulukuuta 1959 – 2. kesäkuuta 1973 välisenä aikana.


title: Ruotsin Suomalainen (lehti)

text: Ruotsin Suomalainen on Ruotsissa viikoittain (joka torstai) ilmestyvä suomenkielinen sanomalehti. Lehden perusti vuonna 1964 Ruotsin suomalaisseurojen keskusliitto, ja sen levikki oli vuonna 2008 Ruotsin virallisen levikintarkastuksen ("Tidningstatistik") mukaan 9 600 maksavaa tilaajaa. Toimituksen arvion mukaan lehdellä on 30 000 lukijaa viikoittain.


title: Ruotsin Suomalainen (lehti)

text: Lehti on sitoutumaton Ruotsin noin 450 000 henkilöä käsittävän suomenkielisen väestön joukkotiedotusväline. Lehti keskittyy kertomaan raportoinnissaan ruotsinsuomalaisten tapahtumista ja asioista, joista Ruotsin ja Suomen lehdistö ei kerro ja joita kummankaan maan valtaväestön mediat eivät välttämättä tunne. Kyseessä on media, jonka tehtävänä on tuoda esiin ruotsinsuomalainen näkökulma Ruotsin ja Suomen mediakentässä. Lehden päätoimitus sijaitsee Tukholmassa, ja sillä on 10 aluetoimitusta eri puolilla Ruotsia suurimmilla suomalaispaikkakunnilla.


title: Ruotsin Suomalainen (lehti)

text: Lehden päätoimittajana ja vastaavana julkaisijana on vuodesta 2000 lähtien toiminut Tapani Kekki.


title: Gary Stevens

text: Michael Gary Stevens (s. 27. maaliskuuta 1963 Barrow-in-Furness, Englanti) on englantilainen jalkapalloilija, pelipaikaltaan puolustaja.


title: Gary Stevens

text: Stevens tunnetaan parhaiten ajastaan Evertonissa, jossa hän pelasi 1980-luvulla 207 liigaottelua. Kovasta taklauspelistään tunnettu Stevens pelasi ensi kerran Howard Kendallin manageroimassa Evertonissa vuonna 1982 ja vakiinnutti paikkansa aloituskokoonpanossa nopeasti. Stevens oli myös tärkeä pelaaja Evertonissa, kun seura juhli kaudella 1984–1985 harvinaista "triplaa" voitettuaan liigamestaruuden lisäksi FA Cupin ja Cup-voittajien Cupin.


title: Gary Stevens

text: Stevens edusti urallaan myös Rangersia ja Tranmere Roversia.


title: Gary Stevens

text: Englannin maajoukkueessa Stevens pelasi 46 ottelua vuosina 1985–1992. Hän edusti maataan vuosien 1986 ja 1990 MM-kisoissa sekä vuoden 1988 EM-kisoissa.


title: Paul Deschanel

text: Paul Eugène Louis Deschanel (13. helmikuuta 1855 Schaerbeek, Belgia – 28. huhtikuuta 1922 Pariisi) oli ranskalainen valtiomies, kirjailija ja Ranskan akatemian jäsen, joka toimi Ranskan kolmannen tasavallan presidenttinä 18. helmikuuta – 21. syyskuuta 1920.


title: Paul Deschanel

text: Deschanel syntyi professori Émile Deschanelin (1819–1904) pojaksi Schaerbeekissä Belgiassa, jossa hänen isänsä asui maanpaossa sen vuoksi, että vastusti keisari Napoleon III:n hallitusta. Deschanel opiskeli oikeustiedettä. Hänen ensimmäinen työpaikkansa oli sisäministeri Deshayes de Marcèren sihteerinä vuonna 1876. Lokakuussa 1885 Deschanel valittiin edustajaksi Eure-et-Loir’sta Ranskan parlamenttiin. Hänestä tuli tasavaltalaisen edistyspuolueen johtohahmoja. Tammikuussa 1896 Deschanel valittiin Ranskan parlamentin varapuheenjohtajaksi. Varapuheenjohtajuutensa aikana Deschanel kamppaili vasemmistoa vastaan parlamentissa ja julkisuudessa laajemminkin. Kesäkuussa 1898 Deschanel valittiin parlamentin puheenjohtajaksi ja uudelleen samaan virkaan vuonna 1901, mutta hän ei tullut valituksi enää vuoden 1902 vaaleissa. Vuonna 1899 Deschanel valittiin Ranskan akatemiaan.


title: Paul Deschanel

text: Vuosina 1904–1905 Deschanel tuki lakiehdotusta, jonka mukaan kirkko pitäisi erottaa valtiosta, mikä toteutettiinkin vuonna 1905.


title: Paul Deschanel

text: Ranskan tasavallan presidentiksi Deschanel valittiin 17. tammikuuta 1920. Presidentiksi valitsemisen jälkeen hänen omituinen käytöksensä alkoi herättää huomiota. Kun eräs koululaisryhmän antoi hänelle lahjaksi kukkakimpun, hän nakkasi kukat takaisin heitä päin yksi kerrallaan. Omituinen käytös jatkui toukokuun 24. päivän vastaisena yönä 1920, kun Deschanel katosi presidentin virkajunasta Montargis’n lähellä. Hän harhaili ratavartijan mökkiin pyjama päällä ja ilmoitti olevansa Ranskan tasavallan presidentti. Aluksi ratavartija ei uskonut häntä, joten hän soitti poliisin, joka vahvisti hänen väitteensä. Deschanel erosi virastaan 21. syyskuuta 1920. Edellisellä viikolla hän oli ilmestynyt Britannian suurlähettilään kutsuille alasti vain mitalit kaulassa. Lääkärit totesi Deschanelin olevan mielenvikainen. Hän sairasti todennäköisesti dementiaa tai kuppaa. Ranskassa tunnetaan edelleen ”Deschanel-ilmiö”: jos valtionpäämies tekee poliittiseen virheen, hänet kuvataan pilapiirroksissa pyjama päällä ja junan raiteiden vieressä.


title: CIHEC

text: CIHEC on lyhenne sanoista "Commission Internationale d'Histoire et d'Etudes du Christianisme". Se on vuonna 1952 perustettu kansainvälinen kattojärjestö kirkkohistorian alalla työskenteleville kansallisille tieteellisille seuroille ja kirkkohistorioitsijoille. Järjestöllä on kansalliset komissiot yli 30 maassa. Sen nykyinen puheenjohtaja on espanjalainen professori Anton M. Pazos ja sihteeri dosentti Mikko Ketola Helsingin yliopistosta. Suomen kansalliskomission johtaja on Helsingin yliopiston teologisen tiedekunnan dekaani, professori Aila Lauha. Suomen kirkkohistoriallinen seura on CIHEC:n jäsen. CIHEC järjestää konferensseja ja symposiumeja yhteistyössä muiden tahojen kanssa. Sen vuosikokous on touko-kesäkuun vaihteessa. Viimeiset vuosikokoukset ovat olleet Tel Avivissa (2011), Helsingissä (2010) ja Ljubljanassa (2009). Vuoden 2012 vuosikokouksen pitopaikka on Tartto.


title: Bobby Kimball

text: Robert "Bobby" Troy Kimball (s. 29. maaliskuuta 1947) on yhdysvaltalainen laulaja, joka tunnetaan parhaiten yhtyeestä Toto.


title: Bobby Kimball

text: Kimball varttui louisianalaisessa pikkukaupungissa ja osoitti jo lapsuudessaan musiikillista erityislahjakkuutta. Hän aloitti uransa Totossa 1977, mutta lähti siitä 1984. Hän palasi yhtyeeseen lyhyesti vuosina 1989–1990 ja on toiminut siinä jälleen vuodesta 1999.


title: Crucified Barbara

text: Crucified Barbara on ruotsalainen hard rock -yhtye, joka perustettiin Tukholmassa vuonna 1998.


title: Crucified Barbara

text: Crucified Barbaran alkuperäinen tyylilaji oli punk rock, mutta se on sittemmin ottanut musiikkiinsa vaikutteita mm. heavy metalista ja rock'n'rollista. Yhtyeen single "Losing The Game" (8.12.2005) nousi Ruotsin hittilistan kahdeksannelle sijalle.


title: Crucified Barbara

text: Crucified Barbaran debyyttialbumi "In Distortion We Trust" on julkaistu useissa maissa. Yhtye on tehnyt myös yhteistyötä Motörheadin kanssa.


title: Crucified Barbara

text: Vuonna 2009 julkaistiin yhtyeen toinen albumi 'Til Death Do Us Party.


title: Äkkikuolema

text: Äkkikuolema on sairaudesta aiheutuva kuolema, joka tapahtuu välittömästi tai pian sen jälkeen, kun oireet ovat alkaneet. Arviolta 12 % kaikista kuolemantapauksista on äkkikuolemia, ja 90 % äkkikuolemista on sydänperäisiä.


title: Äkkikuolema

text: Yleinen äkkikuoleman syy on sepelvaltimotauti. Muita sydänperäisiä aiheuttajia ovat mm. erilaiset rytmihäiriöt, synnynnäiset sydänviat (ml. Brugadan oireyhtymä ja hypertrofinen kardiomyopatia), sydänlihastulehdus tai sydämen alueella sijaitsevat kasvaimet. Myös perinnöllinen Marfanin oireyhtymä saattaa johtaa äkkikuolemaan sydämessä ja aortassa mahdollisesti ilmenevien tautitilojen seurauksena.


title: Äkkikuolema

text: Pienillä lapsilla äkkikuolema on tavallisesti kätkytkuolema, jonka syitä ei tarkkaan tunneta.


title: Seppo Heikkinen

text: Seppo Heikkinen (s. 1959 Iisalmi) on helsinkiläinen toimittaja, tuottaja ja kirjailija.


title: Seppo Heikkinen

text: Heikkisen esikoisromaani "Myyty maa" ilmestyi maaliskuussa 2007. Heikkisen mukaan kirja edustaa tyylilajiltaan "sce-fiä" eli scenario fictionia. Scefi kertoo scifin tavoin tulevaisuudesta, mutta kirjailijan mielikuvitus ei scefissä laukkaa vapaasti, vaan siinä etsitään tässä ajassa olevia signaaleja ja trendejä, ja niiden avulla maalataan mahdollinen – jopa todennäköinen – skenaario tulevaisuudesta.


title: Seppo Heikkinen

text: Keväällä 2011 häneltä ilmestyi vuoteen 1978 Suonenjoen Mansikkakarnevaaleille sijoittuva romaani Mansikkakarnevaalit. Se kertoo kesästä jolloin punkin mukanaan tuomat uudet ajatukset iskevät myös maaseudulle ja saavat karnevaaleille lähteneen poikajoukon vanhan ystävyyden ja ajatusmaailman rakoilemaan.


title: Seppo Heikkinen

text: Heikkinen on koulutukseltaan valtiotieteen ja kauppatieteiden maisteri ja työskentelee Yleisradiossa. Hän toimittaa historiaohjelmia, kuten mm. eeppistä twitterdraamaa #sota1939 ja radiosarjoja:


title: Seppo Heikkinen

text: Aikaisemmin hän on työskennellyt vuosina 1998–2000 omassa yrityksessään Tuotantoyhtiö Damascoksessa ja vuosina 1990–1993 Unescon palveluksessa Chilessä.


title: Harry Howell

text: Henry Vernon (Harry) Howell (s. 28. toukokuuta 1932 Hamilton, Ontario, Kanada) on entinen jääkiekkoilija ja New York Rangersin pitkäaikainen tähtipelaaja. Puolustaja Howell voitti 1967 viimeisen Norris Trophyn eli parhaan puolustajan palkinnon ennen NHL:n laajenemista. Hän sanoi olevansa iloinen kunnianosoituksesta, koska myöhemmin palkinto kuuluisi Bobby Orrille.


title: Jimmy Eat World

text: Jimmy Eat World on yhdysvaltalainen rock-yhtye, joka perustettiin Mesassa, Arizonassa 1993.


International network of Baltic Church Historians on lähinnä suomalaisten, virolaisten, latvialaisten ja liettualaisten kirkkohistorioitsijoiden muodostama tieteellinen verkosto. Siihen kuuluu n. 20 enimmäkseen nuoremman polven tutkijaa, jotka ovat järjestäneet tieteellisiä kokouksia vuodesta 2001 lähtien Tallinnassa, Tartossa, Riiassa ja Vilnassa. Suomesta kokouksiin ovat osallistuneet mm. professori Jouko Talonen, dosentti Mikko Ketola ja dosentti Mikko Malkavaara, kaikki heistä Helsingin yliopistosta. Baltian maista mukana ovat olleet mm. professori Riho Altnurme ja teologian maisteri Andrei Sychov Tarton yliopistosta, professori Riho Saard Tallinnasta ja tohtori Arunas Streikus Vilnasta.Ĭ


title: Jacques Laperrière

text: Joseph Hughes "Jacques" Laperrière (s. 22. marraskuuta 1941 Rouyn, Quebec, Kanada) on entinen, NHL:n parhaaksi puolustajaksikin valittu jääkiekkoilija. Hän edusti Montreal Canadiensia.


title: Depersonalisaatio

text: Depersonalisaatio on dissosiaatiota, jossa henkilö kokee itsensä epätodelliseksi. Termiä käytettiin ensimmäistä kertaa vuonna 1898.


title: Depersonalisaatio

text: Depersonalisaatiota saattaa ilmetä useissa psyykkisissä ja somaattisissa sairauksissa, mutta sen kaltaisia kokemuksia saattaa esiintyä satunnaisina myös terveillä ihmisillä. Toistuviin depersonalisaatiotiloihin ei aina välttämättä liity muita mielenterveyden ongelmia, vaan kyseessä on erillinen depersonalisaatiohäiriö.


title: Depersonalisaatio

text: Traumatisoitumisen yhteydessä tapahtuva rakenteellinen dissosiaatio voi sisältää depersonalisaation kokemuksia esim. "Se tapahtui, mutta ei minulle”, vaikeutta tunnistaa itseään peilistä tai vaikeutta kokea jokin kehon osa itseen kuuluvaksi.


title: Depersonalisaatio

text: Depersonalisaatioon liittyy varsin usein myös derealisaatio, ympäristön kokeminen epätodelliseksi. Myös trauman aiheuttamissa takaumissa ympäristö koetaan epätodellisena, kun traumaan juuttuneen persoonallisuuden osa elää edelleen menneisyydessä.


title: Suurhyökkäys Syväriltä 1944

text: Suurhyökkäys Syväriltä 1944 oli puna-armeijan suorittama suurhyökkäys Syväriltä U-asemaan kesällä 1944. Suurhyökkäys alkoi varhain aamulla 21. kesäkuuta Lotinanpellossa. Stavkan eli Josif Stalinin oman päämajan käskyn mukaan kenraalimajuri Kustaa Tapolan 5. divisioona oli tuhottava ensimmäisenä. Puna-armeijan rintaman johto määräsi tulivalmistelun pituudeksi 3 tuntia 32 minuuttia, joka oli Neuvostoliiton pisin tulivalmisteluaika koko toisessa maailmansodassa.


title: Suurhyökkäys Syväriltä 1944

text: 9. kesäkuuta Karjalankannaksella alkaneen Leningradin rintaman suurhyökkäyksen murtaessa hajalle suomalaisten puolustuksen Valkeasaaressa käytiin Aunuksenkannaksella vielä asemasotaa. Kenraaliluutnantti K.L.Oeschin komentama Aunuksen Ryhmä armeijakuntineen oli idempänä kuin yksikään saksalainen divisioona. Suur-Suomi eli vain paperilla. Suomen poliittinen johto ei enää uskonut rajoja piirrettävän Syvärille. Eräät sen jäsenet, etupäässä Mannerheim, uskoivat miehitetyn Itä-Karjalan avulla tinkivänsä neuvostoliittolaisilta paremmat rauhanehdot kuin 1940.


title: Suurhyökkäys Syväriltä 1944

text: Asemasota Aunuksenkannaksella kesti 33 kuukautta. Vaikka optimismi jarrutti varustelutöitä, uhrattiin Aunuksen- ja Maaselänkannasten linnoittamiseen työvoimaa – Karjalankannaksen kustannuksella. Vielä helmikuussa 1944 yli 2/3 linnoitusjoukoista oli Itä-Karjalassa. Pääaseman takana, Syväristä noin 25 kilometriä pohjoiseen oli kesällä 1944 alettu rakentaa taempaa linjaa, joka kulki Pisi–Saarimäki–Sammatus-välillä. Tämä PSS-linja edusti esteineen, taisteluhautoineen, tuliasemineen ja korsuineen kevätkesällä 1944 jo melkoista taisteluvalmiutta. Itä-Karjalan kohtaloa eivät kuitenkaan ratkaisseet linnoituslaitteet vaan niiden puolustamiseen tarvittavat divisioonat. Karjalankannaksen nopeasti mureneva puolustus pakotti Päämajan siirtämään sinne lisää joukkoja. Vajaan viikon kuluessa koko Itä-Karjalan puolustusta oli heikennettävä yhdellä armeijakunnan esikunnalla, neljällä divisioonalla ja yhdellä prikaatilla. Syvärin alueen puolustaminen muuttui jo alun perinkin vaikeasta mahdottomaksi. Esimerkiksi pataljoonan puolustusalueen keskimääräinen leveys oli Syvärillä 11 kilometriä, kun vastaava luku Karjalankannaksella oli 3. Suomalaisille ei jäänyt muuta mahdollisuutta kuin vetäytyä. Marsalkka Mannerheim allekirjoitti 16. kesäkuuta toimenpidettä koskevan käskyn.


title: Suurhyökkäys Syväriltä 1944

text: Seuraavana päivänä kirjoitettiin Karjalan Rintaman esikunnassa käsky tuhota suomalainen Aunuksen Ryhmä. Puna-armeijan tärkeimpinä tehtävinä oli vapauttaa Kirovin rautatie.


title: Suurhyökkäys Syväriltä 1944

text: Kun kenraaliluutnantti Oesch siirrettiin Karjalankannaksen joukkojen komentajaksi, määrättiin Aunuksen Ryhmän uudeksi komentajaksi kenraaliluutnantti Paavo Talvela. Jo kesän 1919 Aunuksen retkeen osallistuneelle veteraanille vetäytymiskäsky oli karvas niellä. "Sieluni itkee syvästi, mutta minulla ei ole varaa hermojärkytykseen", oli hän todennut. Aunuksen ryhmällä oli käytettävissään VI armeijakunta, jota komensi kenraalimajuri Aarne Leopold Blick. Armeijakuntaan kuuluivat kenraalimajuri Selim Isaksonin 7. divisioona, kenraalimajuri Antti Kääriäisen 8. divisioona, kenraalimajuri Kustaa Tapolan 5. divisioona ja eversti Kuistion 15. prikaati. Talvelan viivytyssuunnitelmassa PSS-asema oli eräänlainen kääntösarana, kun vetäytyminen Syväriltä alkaisi. Puna-armeijan lyhin tie Suomeen kulki yli läntisen Aunuksen, jonka lakeudet tarjosivat panssareille erinomaiset etenemisurat. Näin ollen etenemistä tuli jarruttaa nimenomaan Laatokan rantakaistalla.


title: Suurhyökkäys Syväriltä 1944

text: Ensimmäiseksi oli määrä tyhjentää Syvärin eteläpuolella ollut laaja sillanpää, minkä jälkeen siirryttäisiin PSS-asemaan. Saranan varassa kääntyen luovuttaisiin Itä-Aunuksesta Äänislinna mukaan lukien. Maaselänkannaksella puolustautuva kenraalimajuri Einar Mäkinen komentama II armeijakunta oli saanut käskyn vetäytyä Porajärvelle, lähelle Suomen rajaa. Talvelan tehtäväksi jäi yhtenäistää II armeijakunnan ja Aunuksen Ryhmän vetäytymistiet. Syvärin eteläpuolella sijainnut sillanpää tyhjennettiinkin 17. kesäkuuta. Se onnistui niin hyvin, että neuvostojoukot huomasivat tapahtuneen vasta kahta päivää myöhemmin.


title: Suurhyökkäys Syväriltä 1944

text:
Valmistellessaan hyökkäystä Syvärillä puna-armeijan ylijohto irrotti armeijankenraali Kirill Meretskovin alaiselle Karjalan Rintamalle suuria voimia. Syvärin 225 kilometrin levyisestä rintamasta vastasi kenraaliluutnantti A. Krutikovin 7. armeija, johon kuuluivat:
Ryhmittymän tehtävänä oli tuhota Aunuksen Ryhmä ja edetä Karjalankannaksella olevien suomalaisjoukkojen selustaan.
Raskain isku kohdistuisi suomalaisten voimakkainta, mutta samalla arimpaa kohtaa vastaan pitkin Laatokan rantaa.


title: Suurhyökkäys Syväriltä 1944

text: Kenraaliluutnantti Krutikov valmisteli Syvärin ylitystä huolellisesti. Tykistövalmisteluun oli käytettävissä noin 1 500 tykkiä ja kranaatinheitintä, jolloin keskimääräinen asetiheys rintamakilometrillä oli 130 tykkiä tai heitintä. Maavoimia tuki noin 600 lentokonetta. Pioneerijoukkojen oli Syvärin ylimenon turvaamisen lisäksi taattava joukkojen eteneminen myös metsien, soiden ja järvien peittämillä alueilla. Koska suomalaisten puolustusasemaan sisältyi runsaasti linnoituslaitteita, määrättiin tykistökeskityksen pituudeksi 3 tuntia 32 minuuttia. Keskitys olikin Karjalan Rintaman mittavin ja samalla myös Neuvostoliiton pisin tykistökeskitys.


title: Suurhyökkäys Syväriltä 1944

text: Kesäkuun 21. päivän aamuna neuvostotykistö aloitti rumputulen Syvärin yli. Suomalaisten asemiin putosi kaikkiaan noin 80 000 kranaattia ja yli 60 000 miinaa. Hyökkäyksen painopiste oli Lotinapellolla, 5. divisioonan lohkolla. Tulivalmistelun päätyttyä hyökkääjä työnsi Syväriin yli 2 000 ylimenovälinettä: lauttoja, syöksyveneitä, ponttoneita sekä uivia autoja ja panssareita. Luku ylitti vastassa olleen Erillispataljoona 15:n miesvahvuuden. Aamupäivän aikana neuvostojoukot rakensivat ponttonisillan Lotinapellon kohdalla Syvärin yli, eikä seitsemän suomalaispatteriston tuli estänyt hyökkääjää pureutumista Syvärin vastarannalle Miroskinitsinniemeen. Illalla 7. Armeijalla oli 16 kilometriä leveä ja kahdeksan kilometriä syvä sillanpääasema. Kaikki Ilves-Divisioonan voimat oli sidottu taisteluihin. Päämaja vaati Talvelaa työntämään hyökkääjän takaisin Syväriin, mutta neuvostojoukkojen ylivoima painoi VI Armeijakunnan joukkoja vastustamattomasti taaksepäin. Puolustajien päävoimat ryhmittyivät PSS-asemaan 24. kesäkuuta mennessä; 5. divisioona ja 15. prikaati vetäytyivät puolustusasemiin viime hetkellä uupuneina ja neuvostojoukot kintereillään.


title: Suurhyökkäys Syväriltä 1944

text: Suomalaisten valmistautuessa pysäyttämään puna-armeija kuuden peninkulman mittaisessa PSS-asemassa armeijakenraali Meretskov tarjosi suomalaisille yllätyksen.


title: Suurhyökkäys Syväriltä 1944

text: Aunuksen Ryhmän sotapelissä keväällä 1944 oli päädytty arvioon, että vihollinen suorittaisi maihinnousun RTR 13:n lohkolle, Viteleen ja Tuulosjoen väliselle rannikolle. Sotapeli muuttui todeksi 23. kesäkuuta aamuna, kun neuvostoliittolainen 70. merijalkaväenprikaati nousi maihin kolme kilometriä Tuulosjoen suusta lounaaseen. Prikaatin komentajalle, everstiluutnantti A. Blikille oli annettu käsky: ”Nouskaa maihin Tuulosjoen alueella, katkaiskaa rannikon suunnassa kulkevat rauta- ja maantiet, estäkää vihollisen vetäytyminen Aunuksesta ja sen reservien siirto Viteleen suunnasta sekä pitäkää valtaamanne sillanpää lujasti, kunnes 7. armeijan päävoimat saapuvat.”


title: Suurhyökkäys Syväriltä 1944

text:
Maihinnousua oli todistamassa myös Itämeren laivaston komentaja amiraali V. Tributs.
Päämaja suhtautui maihinnousu-uhkaan vähätellen. Laiminlyönteihin kuului johtosuhteiden organisoimattomuus maihinnousun varalta ja merimaalien tulittamiseen soveltuvan materiaalin siirtäminen Karjalankannakselle.


title: Suurhyökkäys Syväriltä 1944

text: Rantatorjunnasta vastasi RTR 13:n yksi meriammuntaan soveltunut patteri Hatsissa. Ainoa puolustusta vahvistanut päätös oli Aunuksenkaupungista Nurmoilan ja Säntämän kautta Viteleeseen johtaneen kiertotien rakentamisen aloittaminen toukokuussa 1944. Tie kulki noin kuuden kilometrin päässä Tuuloksesta. Oli paha strateginen virhe, että kunnollista rinnakkaisyhteyttä ei ollut. Jo ensimmäisen maailmansodan aikana, myös Suomessa, oli niin sanotun rokadiradan tärkeys, varsinkin huollon kannalta, tullut selväksi. Tarkkaan ottaen ”rokadirata” tarkoittaa rintaman suuntaista rautatietä, mutta teoreettisesti se tarkoittaa, että toiminta voi tapahtua myös sivuttaissuunnassa (oletettuun) rintamaan nähden.


title: Suurhyökkäys Syväriltä 1944

text: Aamulla 23. kesäkuuta neuvostoilmavoimat hiljensivät ensin Hatsin patterin ja sen jälkeen merijalkaväki nousi maihin vaivatta, sillä ranta oli vain tähystäjien miehittämä. Puoleenpäivään mennessä sillanpää oli laajentunut kilometrin syväksi ja neljä kilometriä leveäksi. Suomalaisten huoltotiet PSS-aseman puolustajille olivat katkenneet. Toinnuttuaan ensijärkytyksestä suomalaiset aloittivat vastatoimet. Vastahyökkäykset olivat kuitenkin ponnettomia ja johtivat raskaisiin tappioihin. Maihinnousun torjunta oli silkkaa improvisointia: vajaan vuorokauden kuluessa suomalaisten komentaja vaihtui neljä kertaa. Aunuksen Ryhmän komentaja käski kenraalimajuri Blickiä nimittämään maihinnousualueelle lujatahtoisen miehen. Tehtävään määrättiin everstiluutnantti K.V. Viisterä, joka otti hajanaiset suomalaisjoukot komentoonsa illalla 23. kesäkuuta.


title: Suurhyökkäys Syväriltä 1944

text: Seuraava päivä valkeni myrskyisänä. Maihinnousua suorittava merijalkaväki jäi ilman laivaston ja ilmavoimien tukea. Myrskystä huolimatta sillanpäähän tuotiin uusi merijalkaväenprikaati. Muuta vahvennusta oli haupitsipatteri ja ilmatorjuntarykmentti. Suomalaiseen Osasto Viisterään kuului kolme pataljoonaa. Viisterän päämääränä oli jakaa sillanpää kahtia ja tuhota maihinnousujoukot vyöryttämällä ne Laatokkaan. Suurin toivein valmisteltu vastahyökkäys alkoi iltapäivällä 24. kesäkuuta kolmen patteriston kymmenen minuutin tulivalmistelun jälkeen. Tulivalmistelu osoittautui tehottomaksi ja osa kranaateista ammuttiin omiin joukkoihin. Vastahyökkäys kuivui kokoon vajaassa kahdessa tunnissa, sillä sää lauhtui ja neuvostoilmavoimat puuttuivat asiaan.


title: Suurhyökkäys Syväriltä 1944

text: Tuuloksen maihinnousualueen taistelut liittyivät kiinteästi PSS-asemasta käytyyn taisteluun. Osasto Viisterän hyökkäyksen ratkaisuvaiheessa Blick ei voinut lähettää reservejään apuun, sillä niitä tarvittiin 15. prikaatin kaistalla, jossa tapahtui läpimurto. Vaikka PSS-asemalla oli sangen suuri taisteluarvo, oli kolme vajaata yhtymää (divisionaa) liian vähän sitä puolustamaan. 15. prikaatin etulinjasta vastasi kaksi pataljoonaa, joilla oli yhteensä 22 kilometriä puolustettavaa aluetta. Armeijakunnan voimin tehdyn hyökkäyksen torjuivat suomalaiset kahdesti. Kolmannella kerralla, iltapäivällä 24. kesäkuuta rintama Pisissä murtui kolmesta kohtaa. Sitä vastoin muualla linja piti. Eversti Kuiston prikaatin pääosat joutuivat perääntymään. PSS-asema oli murrettu. PSS-asemaan uhratut varat ja työvuodet haihtuivat savuna ilmaan vuorokaudessa. Aunuksen kannaksen salvaksi rakennetulle linjalle ei riittänyt tarpeeksi puolustajia, joita tarvittiin kipeämmin Karjalankannaksella.


title: Suurhyökkäys Syväriltä 1944

text: Tuuloksen maihinnousu ja PSS-aseman murtuminen Pisissä uhkasivat romuttaa kenraaliluutnantti Talvelan alkuperäisen vetäytymissuunnitelman täysin. Operaation saranaksi kaavailtu PSS-asema oli murtunut. Aunuksen Ryhmän ja Maaselänkannaksella vetäytyneen II Armeijakunnan liikkeiden tahdittaminen oli epäonnistua heti alkuunsa. Laatokan rannalla ei saanut vetäytyä liian nopeasti, koska II Armeijakunnan ja Äänisen Rannikkoprikaatin raskasta kalustoa kuljetettiin parhaillaan Äänislinnan kautta länteen. Talvela tarvitsi päätökseensä kaksi tuntia: Tuuloksen maihinnousijat työnnetään Laatokkaan, mutta PSS-asemaa ei työnnetä takaisin. VI Armeijakunnan oli ”torjuvasti viivyttäen ja sitkeästi maastossa taistellen”, jotta Tuuloksen sillanpääasema ehdittäisiin tuhota.


title: Suurhyökkäys Syväriltä 1944

text: Kaikki olisi vaikuttanut selvältä, ellei VI Armeijakunnan komentajana olisi ollut lujatahtoinen ja temperamenttinen Blick. Hänen käsityksensä armeijakunnan roolista poikkesi täysin Aunuksen Ryhmän komentajan, Kenraaliluutnantti Talvelan kannasta. Talvela kehotti Blickiä hyökkäämään ja lupasi tueksi rautatiepatterin. Blickin mielestä hänen joukkonsa olivat tuhon omat, ellei niitä vedettäisi välittömästi Tuuloksen sillanpään ohi pohjoisemmaksi. Koska tähän ei heruisi Talvelan lupaa, päätti hän toimia omin päin pelastaakseen joukkonsa. Kesäkuun 24. päivän iltana kello 22.10. Blick antoi käskyn irrottautua PSS-asemasta ja ryhtyä viivytystaisteluun. Varmistaakseen käskynsä toteutumisen hän kielsi hiiskumasta asiasta mitään Aunuksen Ryhmän esikuntaan. Talvela sai tiedon tapahtumista vasta kuutta tuntia myöhemmin, jolloin päätöstä ei voinut enää perua. Talvela ei antanut Blickin kuuliaisuusrikosta koskaan anteeksi.